Lavrov: Gasprom razmatra nove projekte u južnoj Evropi\nGasprom razmatra mogućnost novih projekata za tranzit gasa u južnoj Evropi, izjavio je danas ruski ministar inostranih poslova Sergej Lavrov posle razgovora sa mađarskim kolegom Peterom Sijartom.\n"Gasovod Severni tok 2 nije ruska inicijativa, već inicijativa niza kompanija iz Evropske unije. Okarakterisana je, barem u Nemačkoj, kao čisto komercijalna inicijativa, bez političke agende, i tako je Gasprom doživljava", poručio je Lavrov.\nOn tvrdi da su primetni različiti stavovi Evropske komisije prilikom procene usklađenosti nekog projekta sa takozvanim Trećim energetskim paketom.\n"Nedavno je napravljen izuzetak za takozvani Transjadranski gasovod, i to za potpuno iste tačke zbog kojih je odbačen Južni tok", rekao je Lavrov, objasnivši da je Evropska komisija te tačke upotrebila kao izgovor da ne odobri projekat Južni tok.\nUprkos tome, Gasprom je, prema njegovim rečima, uzeo u obzir interese zapadnih kompanija u projektu Severni tok 2, zbog čega istražuje mogućnost dodatnih projekata u južnoj Evropi.\n"Uveren sam da možemo pronaći rešenje koje će zadovoljiti sve, pod uslovom da Evropska komisija objektivno pristupi pitanju evropske energetske bezbednosti i da ga ne posmatra sa čisto političke pozicije", izjavio je ruski ministar.\nKrajem februara, predsednik Upravnog komiteta Gasproma Aleksej Miler, generalni direktor italijanske kompanije Edison Mark Benajun i direktor grčke DEPA Teodoros Kicakos, potpisali su memorandum o razumevanju vezano za isporuke ruskog prirodnog gasa ispod Crnog mora preko trećih zemalja do Grčke, i od Grčke do Italije, a sve u cilju uspostavljanja južne rute za isporuke ruskog gasa do Evrope.


Alfa Romeo Giulia i Stelvio GT Junior: Kako se voli život na italijanski način - GARAŽA\nAlfa Romeo Giulia i Stelvio GT Junior: Kako se voli život na italijanski način\nAlfa Romeo odaje posebnu počast svom istorijskom nasleđu bez premca predstavljanjem nove posebne serije modela Giulia i Stelvio GT Junior, inspirisane legendom iz 1960-ih, modelom GT 1300. Ekskluzivna ograničena serija zasnovana je na „Veloce“ paketu opreme, koji je najsportskiji u ponudi. Njegovu spoljašnjost odlikuje očaravajuća boja Lipari Ocher, inspirisana nijansama poznatim kao „Old Timers“: prepoznatljivo nasleđe brenda i tipična smelost u izboru snažnih nijansi sa karakterom. Uz dašak sportskog minimalizma, unutrašnjost sadrži električno podesiva kožna sedišta sa prepoznatljivim „GT Junior“ znakom utkanim na prednjem naslonu za glavu, zajedno sa specifičnim šavovima. Značajne karakteristike na instrument tabli: stilska GT 1300 Junior šara i silueta 1960-ih.\nOvim je završen triptih uspešnih lansiranja italijanskog brenda: u roku od nekoliko meseci 500 jedinica modela GTA / GTAm predstavljenih u maju rasprodato je neverovatno brzo, a modeli Giulia i Stelvio 6C Villa d’ Este imali su takođe odlične rezultate prodaje. Alfa Romeo tako potvrđuje svoju neuporedivu sposobnost stvaranja automobila koje karakterišu dugotrajni estetski i funkcionalni izbori koji inspirišu modele novih verzija kako pristižu.\nZasnovan je na modelu Giulia Sprint GT, sa Bertone karoserijom i motorom od 89 KS, a GT 1300 Junior se ubrzo pozicionirao kao automobil koji je u potpunosti otelotvorio duh 60-ih – preporod i ekonomski procvat, kada su snovi postali ostvarivi, uključujući posedovanje modernog sportskog automobila. Nije bila slučajnost da je poznati marketinški slogan brenda Alfa Romeo tada bio: „Una vittoria al giorno, con una vettura per tutti i giorni“ („Svakodnevne pobede u svakodnevnom automobilu“).\nGT 1300 Junior je bio zapanjujući pionir ravnoteže između lepote i funkcionalnosti tako karakteristične za Alfa Romeo, ambasadora bezvremenskog dizajna sa laganim, ali moćnim konturama, spreman da izbije na stazu baš kao sportista.\nIste vrednosti i karakteristike mogu se pronaći u današnjem ograničenom izdanju modela GT Junior Giulia i Stelvio, opremljenim sa 2,2-litarskim turbo dizel motorom od 210 KS ili 2,0-litarskim turbo benzinskim motorom od 280 KS sa 4 aluminijumska cilindra i pogonskom osovinom od karbonskih vlakana, uparenim sa 8-stepenim automatskim menjačem i Q4 pogonom na sva četiri točka (pogon na prednje točkove dostupan je i na modelu Giulia 2.0 sa 280 KS).\nPored smele boje Lipari Ochre, eksterijeri modela Giulia i Stelvio GT Junior imaju i lake 21-inčne točkove od legure sa pet rupa na modelu Stelvio i 19-inčne na modelu Giulia. Aluminijumske ručice menjača za automatski menjač prisutne su kao deo standardnog paketa, sa L2 ADAS sistemima, zadnjim senzorima za parkiranje, bežičnim punjačem i automatskim vratima prtljažnika koji su dostupni kao opcioni dodaci.\n2021 alfa romeo Giulia GT 1300 Junior Stelvio GT Junior\nDacia Spring u finalu Auto Best izbora\nPrevious post:Dacia Spring u finalu Auto Best izbora\nNext post:Ikone dobijaju novo ruho: sportska legenda za 21. vek


ŽELJKA CVIJANOVIĆ NAPALA BISERU TURKOVIĆ: “Vaš cilj je unitarizacija i dominacija Bošnjaka!” – Čizmica TV\n30 svibnja, 2022 CizmaOstavite komentar na ŽELJKA CVIJANOVIĆ NAPALA BISERU TURKOVIĆ: “Vaš cilj je unitarizacija i dominacija Bošnjaka!”\n“Proces unitarizacije i bošnjačke dominacije je njen cilj, a ne Ustav koji je precizirao šta kome pripada”, istakla je Cvijanović.\nPredsjednicu Republike Srpske Željku Cvijanović očigledno je uznemirio intervju ministrice Bisere Turković za italijanski list Corriere della Sera u kojem je upozorila da je proces secesije već krenuo i da će lider SNSD-a Milorad Dodik sigurno aktivirati svoje planove za Republiku Srpsku ukoliko pobjedi na oktobarskim izborima.\nCvijanovićka je poručila da je “jedino tačno da politika kojoj pripada Bisera Turković, koja je ministar za vanjske poslove SDA jer ne predstavlja BiH, odavno radi na odstranjivanju većinske volje Srba, pa i Hrvata iz institucija koje bi trebalo da budu zajedničke”.\nCvijanovićka je rekla da bi Biseri Turković “više odgovaralo da na predstojećim izborima pobijedi Mirko Šarović, Mladen Ivanić ili možda Branislav Borenović”.\n“Naravno da bi joj odgovaralo da ne pobijedi Milorad Dodik, ali i pored njenog lobiranja po svijetu i moljakanja da mu spriječe kandidaturu i slične stvari, korištenja resursa zajedničkih institucija za blaćenje Republike Srpske, naše kandidate biraju građani Republike Srpske.\nMi, recimo, nemamo nikakve ambicije da u Fedraciji BiH govorimo koga i gdje treba izabrati, ali kako stvari stoje Turkovićeva bi trebala da spašava SDA u odnosu na njihovu opoziciju umjesto što pokušava da “uređuje” izvan FBiH”, naglasila je Cvijanović.\n“To je želja svakog Srbina”, ali… – Dodikova vojska je dobila “voljno”, a on po svaku cijenu želi da ostane na vlasti


Zašto čuvati matične ćelije – medicina objašnjava | Bebologija - Škola za trudnice\nU javnosti je puno polemike u vezi sa čuvanjem matičnih ćelija. Poenta međutim nije gde i ko ih čuva, već mogućnost njihove upotrebe u datom momentu: “Ima mnogo banaka koje ih čuvaju, ali malo banaka ili medicinskih instituta koje ih koriste” - u gostovanju na N1 skreće pažnju dr Antović.\n“Postoji nekoliko banaka u svetu koje koriste matične ćelije, odnosno imaju tim koji dete koje je tu ostavilo matične ćelije, može i da leči”, navodi i dodaje da i o tome treba voditi računa pri izboru banke matičnih ćelija.\nPoznavajući taj ceo proces, u Srbiji je osnovana Fondacija koja se baš time bavi - kako da porodice iz Srbije započnu proces lečenja matičnim ćelijama, kako da dođu do relevantnih ustanova i najboljih stručnjaka u inostranstvu, kako da stupe u kontakt sa njima i organizuju lečenje.\nMatične ćelije zaista mogu da pomognu detetu, mogu da spasu život ako je teška bolest krvi u pitanju, kao što je leukemija, ili da pomognu kod stanja koja se danas smatraju neizlečivim, kao što su autizam i cerebralna paraliza, kaže gost Novog dana doktor Aleksandar Antović.\nKada je reč o matičnim ćelijama iz pupčanika bebe, doktor Antović ističe da je od izuzetne važnosti kako su matične ćelije zamrznute, kakva je njihova vitalnost i koliki je broj zamrznutih matičnih ćelija. Ukoliko postoji dovoljan broj matičnih ćelija, uzorak se deli u više kesa za čuvanje što omogućava da se leči više bolesti. Danas se u svetu intenzivno razvija tehnologija koja omogućava umnožavanje matičnih ćelija. Time će u skorijoj budućnosti manje biti važan broj a mnogo važnija će biti vitalnost matičnih ćelija iz uzorka.\nNa pitanje kakva je razlika između matičnih ćelija uzetih iz pupčanika bebe na porođaju i matičnih ćelija uzetih iz koštane srži, doktor Antović odgovara, da se matične ćelije iz pupčanika lakše primenjuju, procedura uzimanja uzorka je sigurna i bezbolna i ćelije iz pupčanika imaju širu primenu u odnosu na matične ćelije iz koštane srži.\nKada je reč o ceni, doktor navodi da u javnosti još uvek vlada mišljenje da je čuvanje matičnih ćelija skupo. Poslednjih godina uvedene su mnoge pogodnosti plaćanja uključujući i kredite bez učešća sa 0% kamate, tako da je čuvanje matičnih ćelija sada dostupno gotovo svima.\nPrimena matičnih ćelija je u ekspanziji tek zadnjih pet, šest godina, a trenutno su matične ćelije najistraživaniji pojam u medicini. To pokazuje gde je budućnost, objašnjava doktor.\nGostovanje dr Antovića na N1: https://youtu.be/kl1MCs3HzaE\nIzvor: N1 Adaptacija: Bebologija


Predstavljena Visa Platinum kartica UniCredit Banke - Biznis i Finansije\nHome\tVestiEkonomija\tPredstavljena Visa Platinum kartica UniCredit Banke\nPredstavljena Visa Platinum kartica UniCredit Banke\nby bifadmin 23. maja 2018.\nUniCredit Banka je svoju ponudu kartica upotpunila Visa Platinum karticom. Radi se o jedinstvenoj platnoj kartici koja pripada kategoriji Premium proizvoda, a namenjena je klijentima koji vode dinamičan društveni život i često putuju.\nPrednosti ove kartice se ogledaju u različitim pogodnostima koje su obezbeđene u saradnji sa ekskluzivnim partnerima širom sveta. Jedna od svakako najvažnijih karakteristika je porodično putno osiguranje koje pokriva ceo svet, do 90 dana godišnje u iznosu do 40.000 evra. Ono važi za supružnika i troje dece, starosti od 3 meseca do 18 godina, ukoliko putuju sa korisnikom kartice.\nTakozvani „Lounge key“, kao deo paketa pogodnosti za korisnike Visa Platinum kartica, omogućava pristup u skoro 900 aerodromskih salona, u preko 500 gradova širom sveta, uz naknadu od 27 dolara po korišćenju (u dinarskoj protivvrednosti po prodajnom kursu banke na dan obrade transakcije). U to su pored hrane i pića uključeni i drugi servisi, poput besplatnog interneta i magazina. Takođe, plaćanje Visa Platinum karticom pruža mogućnost obezbeđivanja garantovano najniže cene smeštaja u preko 200 hotela u okviru Luxury Collection programa, kao i mogućnost dobijanja luksuznije sobe bez dodatne naknade, besplatnog interneta i parkinga, status VIP gosta, kasnije odjavljivanje iz hotela.\nVisa Platinum kartica je međunarodno važeća kartica, kojom korisnici mogu da plaćaju robu i usluge na svim POS terminalima i da podižu gotovinu na svim bankomatima i šalterima banaka gde je istaknut VISA logo i ima znatno veće limite od standardnih proizvoda. Korisnici Visa Platinum kartice prilikom boravka u inostranstvu na raspolaganju imaju i Kontakt centar za sve hitne servise u nepredviđenim situacijama, poput hitne blokade izgubljene ili ukradene kartice, hitne izrade zamenske kartice, info servis vezano za neophodnu medicinsku pomoć, podršku u slučaju gubitka putnih isprava ili dokumenata, pravnu pomoć i zaštitu potrošača prilikom kupovine.\nVisa Platinum debitna kartica je deo Premium paket računa i za njeno korišćenje se ne naplaćuje posebna naknada ili članarina, a zahtev za izdavanje se može podneti u svim ekspoziturama UniCredit Banke širom Srbije.\nEurobank četvrtu godinu zaredom najaktivnija emisiona banka\nRast prihoda i restrukturiranje poslovanja prioritet finansijskih direktora u Srbiji\nNema smisla uzeti novac od jednih, da bi...\nKoncentrisano veliko bogatstvo kod malog broja ljudi pokazuje...\nKoliko košta struja u Srbiji a koliko u...


Ovo su obaveze svakog poslodavca prema zaposlenima tokom vanrednog stanja\nPoslodavci su Uredbom obavezani da u cilju osiguranja zaštite i zdravlja zaposlenih, angažovanih i stranaka obezbede sve opšte, posebne i vanredne mere koje se odnose na higijensku sigurnost objekta i lica u skladu sa Zakonom o zaštiti stanovništva od zaraznih bolesti\n17.03.2020. - 14:52h Autor: bizlife.rs\nUredba o organizovanju rada poslodavaca za vreme vanrednog stanja, kojom se utvrđuje rad van prostorija i od kuće, uvodi zabranu službenih putovanja, i definiše obaveze oko zaštita zdravlja zaposlenih koju je Vlada Srbije donela 15. marta, objavljena je danas u Službenom glasniku.\nZa vreme vanrednog stanja poslodavac je dužan da omogući zaposlenima obavljanje poslova van prostorija poslodavca na svim radnim mestima na kojima je moguće organizovati takav rad u skladu sa opštim aktom i ugovorom o radu, navodi se u Uredbi. Kao oblici ovakvog rada navode se rad na daljinu i rad od kuće.\nU Uredbi se navodi i da ako opštim aktom i ugovorom o radu nije predviđen ovakav način rada, poslodavac može rešenjem omogućiti zaposlenom obavljanje poslova van prostorija poslodavca "ukoliko mu to organizacioni uslovi dozvoljavaju".\nRešenje obavezno mora sadržati trajanje radnog vremena i način vršenja nadzora nad radom zaposlenog, a poslodavac je dužan da vodi evidenciju o zaposlenima koji obavljaju rad van prostorija poslodavaca.\nPoslodavci čija je delatnost takva da nije moguć ovaj način organizovanja dužan je da svoje poslovanje uskladi sa uslovima vanrednog stanja i to tako da, ukoliko je to moguće, ne iziskuje dodatna sredstva, organizuje rad u smenama – kako bi što manji broj zaposlenih i drugih angažovanih lica obavljao istovremeno rad u jednoj prostoriji. Obaveza ovakvog poslodavca je da omogući održavanje svih poslovnih sastanaka elektronskim, odnosno video linkom, video pozivom ili na drugi takav način.\nUredba poslodavca obavezuje da odloži službena putovanja u zemlji i inostranstvu u skladu sa odlukom nadležnog organa o zabrani – odnosno privremenom ograničenju ulaska i kretanja.\nPoslodavci su Uredbom obavezani da u cilju osiguranja zaštite i zdravlja zaposlenih, angažovanih i stranaka obezbede sve opšte, posebne i vanredne mere koje se odnose na higijensku sigurnost objekta i lica u skladu sa Zakonom o zaštiti stanovništva od zaraznih bolesti.\nZa zaposlene i angažovane koji su u neposrednom kontaktu sa strankama ili dele radni prostor sa više lica potrebno je obezbediti dovoljne količine zaštitne opreme, navodi se u Uredbi.\nVanredno stanjePoslodavciZaposleniZdravljeRad od kućeSrbijaKorona virus


Druga konferencija studenata pedagogije | Kapital magazin\nNakon prošlogodišnje konferencije studenata pedagogije svih univerziteta u Srbiji, u organizaciji Kluba studenata pedagogije iz Beograda i umrežavanja studenata iz Niša, Novog Sada, Kosovske Mitrovice i Beograda – ove godine se organizuje druga po redu, međunarodna konferencija koja će osim iz Srbije, okupiti i studente pedagogije iz Republike Srpske.\nOmladinski pedagoški centar Niš, uz podršku Filozofskog fakulteta u Nišu, Studentskog kulturnog centra Niš i grada Niša organizuje dvodnevnu konferenciju studenata pedagogije 29. i 30. novembra na Filozofskom fakultetu. Tema ovogodišnje studentske konferencije tiče se prakse studenata i diplomaca pedagogije, kao nastavak prošlogodišnje započete diskusije sa tematikom vezanom za aktivizam mladih pedagoga.\nO izazovima koji prate sve oni koji su upisali, završavaju ili su u skorijem periodu završili studije pedagogije, koji se tiču sticanja praktičnog znanja, govoriće studenti iz više gradova i univerziteta na kojima se izučava. U okviru više sesija konferencije simboličnog naziva ,,Per aspera ad astra„, studenti će interaktivno predstaviti departmane sa kojih dolaze a razmenom iskustava vezanih za zaposlenje, stažiranje, volontiranje i studentsku praksu ukazati na prednosti i mane koje karakterišu savremenu pedagošku profesiju.\nOPC Niš poziva studente osnovnih i master studija pedagogije, kao i kolege koji su u skorijem periodu završile studije da se prijave za učešće preko ovog linka. Za učesnike van Niša (Novi Sad, Beograd, Kosovska Mitrovica, Banja Luka i Istočno Sarajevo) obezbeđen je smeštaj i refundacija povratnih autobuskih karata. Konkurs je otvoren do 20.11.2014, a više informacija možete dobiti na opcnis@yahoo.com iliwww.fb.com/OPC.Nis.\nProjekat „Druga konferencija studenata pedagogije“, sprovodi udruženje Omladinski pedagoški centar Niš, finansira Grad Niš.\n20.10.2014|Edukacija i aktivizam|1 komntar\nKapital magazin – Počinje Konferencija studenata pedagogije 28. 11. 2014 at 18:43\n[…] Nišu će 29. i 30. novembra biti održana Konferencija studenata pedagogije, druga po redu, a prva u našem gradu. Konferencija je na Filozofskom fakultetu, a svečano […]


Sainz ostaje u Toro Rosso-u u 2017 | GPF1Vesti\nSainz ostaje u Toro Rosso-u u 2017\nIn Austria, Toro Rosso\nNastavak saradnje španskog vozača i Toro Rosso-a na još jednu godinu\nRed Bull se odlučio da nastavi saradnju sa Carlosom Sainzom, koga ćemo i sledeće sezone gledati u ekipi Toro Rosso, potvrdio je Christian Horner. Očekuje se da tu saradnju nastavi i Daniil Kvyat. Početkom nedelje se pojavila informacija gde bi Španac mogao da zameni vozača Ferrari-a, Kimi Raikkonena, međutim sada je svaka sumnja otklonjena.\nSainz kaže da mu laskaju takvi novinski naslovi ali da je njegova budućnost u rukama Red Bull-a. U ekipi Red Bull su aktivirali klauzulu ugovora prema kojoj će on nastaviti saradnju sa njihovim timom.\n“Mi smo prihvatili opciju ranije ove nedelje, tako da je on posvećen Red Bull-u sledećih 12 meseci”, rekao je Horner pred grand prix vikend u Austriji na stazi Red Bull Ring.\n“Kao i svi vozači on ima ugovor sa Red Bull-om i mi imamo mogućnost da ga stavimo gde mi hoćemo, trenutno je u Toro Rosso-u gde očekujemo da bude i sledeće godine”.\nHorner je rekao i da takođe očekuje da Kvyat zadrži svoje mesto u Toro Rosso-u sledeće sezone. Upitan da li će Sainz sledeće sezone imati drugog timskog kolegu, Horner je odgovorio:\n“Bio bih iznenađen. Daniil nastavlja svoj razvoj i kao što možete da vidite on pronalazi svoj oslonac i tamo trenutno ne postoji kandidat koji kuca na vrata da bi bio zabrinut za svoje mesto”.


Objavljeno izmenjeno i dopunjeno izdanje izveštaja "Stanje demokratije u Srbiji 2018" - European Western Balkans\nObjavljeno izmenjeno i dopunjeno izdanje izveštaja “Stanje demokratije u Srbiji 2018”\nAutor EWB 22. 01. 2019.\nCentar savremene politike objavio je danas izmenjeno i dopunjeno izdanje izveštaja iz senke “Stanje demokratije u Srbiji 2018”. Novo izdanje pokriva period od 1. novembra 2017. do 31. oktobra 2018. godine.\nPodsećamo, Centar savremene politike, u okviru projekta „Civilno društvo za unapređenje pristupanja Srbije Evropskoj uniji“ koji sporovodi Beogradska otvorena škola (BOŠ) uz podršku Kraljevine Švedske, objavio je prvu verziju ovog izveštaja jesenas. Oslanjajući se na kriterijume za članstvo u EU iz Kopenhagena, kao i izveštaje Evropske komisije o državama kandidatima, „Stanje demokratije u Srbiji 2018“ pokriva pet oblasti: izbore, rad parlamenta, upravljanje, civilno društvo i slobodu izražavnja.\nNova verzija izveštaja dostupna je na sledećem linku: Stanje demokratije u Srbiji 2018: Izmenjeno i dopunjeno izdanje\nPrvom izdanju izveštaja možete pristupiti putem ovog linka.\nCentar savremene politikeDemokratijaEuropean Western Balkansizveštaj iz senkeSrbijastanje demokratije


pink.rs | Da li znate šta je sindrom nervoznih creva?\nMuče vas bol u stomaku, nadutost ili imate problem sa pražnjenjem creva? Moguće je da patite od sindroma nervoznih creva.\nDijagnoza se postavlja na osnovu prisutnih tegoba i isključivanjem drugih organskih oboljenja. Tegobe treba da traju bar 6 meseci, a neprekidno u poslednja 3 meseca pre postavljanja dijagnoze. Dominantno je prisustvo bola u stomaku koji se mora javiti bar jednom nedeljno.\nSmatra se da oko 10% svih pacijenata prve tegobe dobije nakon,neke crevne (stomačne) infekcije. Takođe, uzroci mogu biti i preosetljivost creva, povećana propustljivost creva za spoljne materije raznog porekla (sastojci hrane, bakterije, virusi, žučne kiseline), poremećaj crevne flore (disbioza) i brojni drugi faktori.\nNa sve to se nadovezuju i psihološki faktori u vidu simptoma,depresije i anksioznosti koji nastaju kao posledica dugotrajnih, a nerešenih stomačnih tegoba. Posledice stresnih situacija mogu se ispoljiti i kroz učestale stomačne probleme. Ova brojnost i šarolikost u potencijalnim uzročnicima je jedno od objašnjenja zašto je ovim pacijentima ponekad teško postaviti dijagnozu, a još teže lečiti ih, jer se svakom od njih mora prići individualno.\nTerapija se određuje na osnovu tegoba, uz savet za promenu,određenih životnih navika, prevashodno načina ishrane. Takođe, preporučuje se svakodnevna fizička aktivnost, postizanje i održavanje adekvatne telesne težine, što manje izlaganja stresnim situacijama, a što više kvalitetnog odmora i sna.\nOsnovni savet u slučaju pojave problema sa pražnjenjem creva,(zatvora) je da se ishrana bazira na namirnicama sa povećanim sadržajem vlakana, da se unosi veća količina tečnosti i primene laksativi. Preostala terapija se zasniva na primeni lekova koji smanjuju bolove u stomaku i nadutost. Ako IBS prati pojava dijareje preporučuje se primena lekova radi usporavanja ubrzane pokretljivosti creva, kao i primena specifične vrste antibiotika. Kod pacijenata sa prisustvom psihičkih tegoba (depresija, anksioznost) preporučuje se konsultacija psihijatra. U svim oblicima IBS se preporučuje dugotrajna primena probiotika.\nPAŽNJA: Predstavljamo Vam vodič za preživljavanje praznične trpeze!\nProverite: Da li i vas muči sindrom nervoznih creva?\nJEDITE OVAJ DORUČAK MESEC DANA I SMRŠAĆETE PET KG! Košta manje od 100 dinara, a što je najbitnije - UKUSAN JE!\nGRLO VAM JE UPALJENO I NATEČENO? Ovaj prirodan lek rešava problem za samo 4 sata


Naoružavanje Srbije i MUP-a RS-a prijetnja su sigurnosti na Balkanu, BiH bi mogla biti sljedeća meta – Mreza\n– Strpljivo se gradi i ulaže u industrijske kapacitete za proizvodnju raketnih, artiljerijskih i oklopnih oružanih sistema, a posebna pažnja posvećena je ličnom pješadijskom naoružanju. Zahvaljujući tim aktivnostima, namjenska industrija Srbije bilježi stalni rast izvoza koji godišnje dostiže i do 500 miliona eura. Od 2012. godine Srbija u prosjeku izdvaja između 550 i 650 miliona eura godišnje za vojni budžet. Nabavka novih i sofisticiranijih oružanih sistema je kontinuirana aktivnost srbijanskog ministarstva odbrane koje je, što donacijama, što kupovinom od 2015. godine dobavilo ili je u pregovorima za 2,5 milijardi dolara vrijednosti novog naoružanja i vojne opreme – navodi Ahatović za Faktor.\nTo bi “hladno” mogao biti naredni korak Srbije usmjeren ka njenom pozicioniranju, u smislu, nazovimo to tako, regionalne sile koja zahvaljujući u prvom redu podršci Rusije i izgradnji vojnih i političkih kapaciteta želi da nameće i diktira sve odnose u regionu. U svakom slučaju i BiH i Crna Gora su kao i uvijek kroz historiju prve žrtve megalomanskih pretenzija Beograda za upravljanjem Balkanom.


RTCG - Radio Televizija Crne Gore - Nacionalni javni servis :: Svijet :: SAD rade na održavanju samita sa Sjevernom Korejom\nPOMPEO TVRDI 23. 05. 2018. 08:03 >> 07:58 0\nSAD rade na održavanju samita sa Sjevernom Korejom\nAmerički državni sekretar Majk Pompeo izjavio je da SAD i dalje rade na tome da istorijski samit sa Sjevernom Korejom bude održan 12. juna.\nPompeo je to rekao nekoliko sati nakon što je predsjednik SAD Donald Tramp, koji se juče u Vašingtonu sastao sa predsjednikom Južne Koreje Mun Dzae-inom, najavio mogućnost odlaganja sastanka sa vođom Sjeverne Koreje Kim Dzong Unom najavljenog za 12. jun.\nMajk Pompeo je rekao da Stejt department i Bijela kuća i dalje rade na tome da "potpuno budu pripremljeni" za samit sa istim ciljevima, a to su, kako je naveo, denuklearizacija Sjeverne Koreje i stvaranje uslova da ta zemlja više ne predstavlja prijetnju po svijet.\nAgencija AP navodi da se Pompeo u dva navrata sastao sa Kim Džong Unom u Pjongjangu, i da je on najviši američki zvaničnik koji je to učinio od 2000. godine.\nTramp je poslije sastanka sa predsjednikom Južne Koreje rekao da bi njegov susret s Kimom u Singapuru "mogao biti održan malo kasnije" od predviđenog.\nSjeverna Koreja je nešto ranije zaprijetila otkazivanjem samita ako bi SAD pokušale da je natjeraju da se unilateralno odrekne nuklearnog oružja.\nSAD - Sjeverna Koreja Majk Pompeo\nPompeo će tražiti odgovore o ubistvu Kašogija\nBiH da usvoji godišnji program za NATO\n08. 01. 2019. 2\n"Povlačenje iz Sirije ne utiče na posvećenost Izraelu "\nNATO neophodan za bezbjednost u Evropi


Večiti derbi se igra pred publikom: "Pitanje je dana kada će FSS dozvoliti povratak navijača" - Sportski Portal\nRistić je dao jedan intervju za list “Alo” u kom je rekao da bi stadioni širom Srbije mogli da se “otključaju” vrlo brzo.\n– Verujem da je pitanje dana kada će FSS dozvoliti navijačima prisustvo na utakmicama. Naravno, biće određeni broj ljudi na stadionu i moraće da se poštuju zdravstvene mere i propisti. Ako uzmemo u obzir činjenicu da je Srbija po broju zaraženih na zadovoljavajućem nivou, onda takva odluka ima rezona – rekao je Ristić i dodao:\n– Krizni štab se zasad ne oglašava, ali smatram da je došlo vreme da se navijači vrate tamo gde im je mesto. To je realnost, naravno uz obavezu poštovanja preporuka nadležnih. Osim na stadionima Crvene zvezde i Partizana, u našoj Superligi nema puno navijača, stoga nema opasnosti za širenje pandemije, plus što se igra na otvorenom.\nZatim sledi reprezentativna pauza koja će trajati sve do tog derbija, dok će Srbija u međuvremenu igrati svoje mečeve sa Norveškom, Mađarskom i Turskom. Ovaj prvi je i te kako bitan, jer bi prolaz dalje Orlovima doneo završnu borbu za odlazak na EP.\nPovezane teme163. Večiti derbiDerbiDomaći fudbalFK Crvena zvezdaFK PartizanFudbalMiljko RistićNavijačiVečiti derbiVesti


ZAKON O IZVRŠENJU VANZAVODSKIH SANKCIJA I MERA: Pre donošenja odluke o izvršenju kazne kućnog zatvora sa primenom elektronskog nadzora, sud će utvrditi da li postoje tehničke i druge mogućnosti za izvršenje ove kazne\nU ovom trenutku 281 osoba izdržava kaznu kućnog zatvora sa elektronskim nadzorom, dok njih 127 nosi "nanogicu" u kućnom pritvoru, podaci su Uprave za izvršenje krivičnih sankcija.\nKako je objašnjeno, Uprava u ovom trenutku raspolaže sa dovoljnim brojem nanogica, ali je izuzetno teško predvideti da li će u budućnosti biti potreban veći broj.\n- Ne možemo da predvidimo na koji način će sudije da presuđuju i samim tim ne možemo da znamo koliko tačno elektronskih uređaja za nadzor će nam biti potrebno. U svakom slučaju, za pritvor uvek imamo određeni broj uređaja, a izdržavanje kazne kućnog zatvora sa elektronskim nadzorom po potrebi može i da sačeka- rečeno je u Upravi za izvršenje krivičnih sankcija.\nSanja Ćopić, predsednica Upravnog odbora Viktimološkog društva Srbije, objašnjava da sudovima nije strano izricanje kazni kućnog zatvora sa elektronskim nadzorom. S druge strane, izricanje "pravih alternativnih kazni" kao što su rad u javnom interesu ili novčana sankcija je, prema njenim rečima, retkost u našem pravosudnom sistemu.\n- Utisak je da kod sudija i tužilaca još uvek nije sazrela svest o postojanju kazni koje bi bile alternative zatvoru - smatra Sanja Ćopić. Dodatnu prepreku punoj afirmaciji alternativnih sankcija, dodaje ona, predstavlja i neosposobljenost institucija koje su zadužene za njihovo sprovođenje.\n- Iako postoji 25 povereničkih službi koje sprovode alternativne sankcije, većina njih nema dovoljno zaposlenih - navodi Ćopić.\nPrimena alternativnih sankcija, prema njenim rečima, smanjuje broj zatvorenika u ionako prenatrpanim zatvorima. Ćopić dodaje da je ovo rešenje ne samo ekonomičnije, već doprinosi i kvalitetnijem radu sa zatvorenicima koji se nalaze u kazneno-popravnim zavodima.\n- Takođe, služenje kazne u zatvoru stigmatizuje osuđeno lice, što u dobroj meri otežava njegovu reintegraciju u društvo - navodi Ćopić.\nPrema odredbama Krivičnog zakonika ("Sl. glasnik RS", br. 85/2005, 88/2005 - ispr., 107/2005 - ispr., 72/2009, 111/2009, 121/2012, 104/2013 i 108/2014), kad izrekne uslovnu osudu, sud može odrediti da se učinilac stavi pod zaštitni nadzor, ako se, s obzirom na njegovu ličnost, raniji život, držanje posle izvršenog krivičnog dela, a naročito njegov odnos prema žrtvi krivičnog dela i okolnosti izvršenja dela, može očekivati da će se zaštitnim nadzorom potpunije ostvariti svrha uslovne osude.\nPre donošenja odluke o izvršenju kazne kućnog zatvora sa primenom elektronskog nadzora, stoji u Zakonu o izvršenju vanzavodskih sankcija i mera ("Sl. glasnik RS", br. 55/2014), sud će utvrditi da li postoje tehničke i druge mogućnosti za izvršenje ove kazne.\nInformacije o ceni uređaja za elektronski nadzor i proceduri kojom ih Uprava za izvršenje krivičnih sankcija nabavlja je tajan podatak, rečeno je u Upravi.\nIzvor: Vebsajt Danas,V. Jeremić, 26.08.2016.


Predsednica Jahjaga dočekala Osnivačku Grupu Asocijacije Žena u Ekonomiji - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Jahjaga dočekala Osnivačku Grupu Asocijacije Žena u Ekonomiji\nPredsednica Republike Kosovo, gospođa Atifete Jahjaga, dočekala je danas na sastanak Osnivačku Grupu Asocijacije Žena u Ekonomiji, predvođenu od g.đe .Afërdita Saraçini Kelmendi. Na sastanku su učestvovale i g.đa Mimoza Kusari, zamenik premijera i ministar trgovine i industrije i Direktor USAID-a za Kosovo, g.đa Maureen Shauket. Predsednica Jahjaga je sa Osnivačkom grupom Asocijacije žena u ekonomiji razgovarala o postignutom progresu u osnivanju ove asocijacije, koja ima za cilj ekonomsko jačanje žene.\nPredsednica Jahjaga, zahvaljujuci se Osnivackoj Grupi za dosada obavljeni posao naglasila je, uzimajuci u obzir iskustvo i profesionalizam žena obuhvacenih u osnivanje ove organizacije „sigurna sam da cete biti u stanju da stvorite jednu organizaciju koja ce i nadalje unaprediti položaj žene u našoj zemlji i uciniti Kosovo primer u regiji za rodnu ravnopravnost“.\nAsocijacija Žena u Ekonomiji jeste jedna inicijativa koja je proizašla iz Medunarodnog Samita Žena, koji je održan u Prištini od 4-6 oktobra 2012 godine, u organizaciji Predsednice Republike Kosovo, gospode Atifete Jahjaga. Ova inicijativa se ostvaruje uz podršku i zamenika Premijera Kusari i misije USAID-a na Kosovu. Asocijacija žena ce biti jedno nezavisno nepoliticko organizovanje i služiti ce za jacanje žene u ekonomiji Kosova.


Beograd krajem sledeće godine dobija novu autobusku stanicu - Biznis i Finansije\nHome\tVestiPolitika i društvo\tBeograd krajem sledeće godine dobija novu autobusku stanicu\nStara prestonička autobuska stanica koja je uklonjena zbog Beograda na vodi je, prema rečima gradskih vlasti, bila neuslovna jer nije imala dovoljno kapaciteta za sve autobuse, a pored toga nije imala ni upotrebnu dozvolu. Ovih dana na Novom Beogradu gradi se nova koja bi trebalo da bude završena do kraja sledeće godine.\nTa nova stanica će, prema rečima zamenika gradonačelnika, biti integrisana sa železničkom stanicom „Novi Beograd”. Imaće 42 odlazna perona, 20 dolaznih, kao i 18 za turističke autobuse, koji će prvi put polaziti sa jednog mesta a ne sa različitih delova grada. Kako je najavio Vesić, tu će biti izgrađena i stanična zgrada koja će u svojih 25 hiljada kvadratnih metara imati razne sadržaje za putnike kao što su banka, pošta, restorani, kafići. Garaža će brojati više od dve stotine parking mesta plus još oko pedeset na zemlji, kao i veliku taksi stanicu.\nZa ovaj projekat grad je obezbedio zemljište i finansira okolnu infrastrukturu, a samu stanicu gradi njegov partner „Bas”.\nIako je predstavljena kao sveobuhvatni projekat koji će rešiti većinu naših saobraćajnih problema, ova stanica je za mnoge Beograđane veoma udaljena destinacija, posebno ako do nje idu preko zakrčenih mostova u saobraćajnom špicu. Zato će, kako najavljuje zamenik gradonačelnika, i po obodima grada kasnije biti izgrađeno nekoliko manjih stanica, da ne bi svi autobusi morali da dolaze ovde.


Pandemija uživo: Polovina preminulih od korone u Evropi pacijenti domova za stare i nemoćne - 23.04.2020, Sputnik Srbija\nPandemija uživo: Polovina preminulih od korone u Evropi pacijenti domova za stare i nemoćne\nUživo: Pandemija korona virusa iz minuta u minut ― stanje u Srbiji, regionu i svetu 23. aprila. 23.04.2020, Sputnik Srbija\nPored pretnje koronavirusa ekonomske i druge nedaće, praćene socijalnim, ideološkim, religijskim, nacionalnim, rasnim dešavanjima..., su itekako preteće...\nU svetu trenutno 34,05 obolelih i 2,38 umrlih na 100.000 stanovnika\nUživo: Pandemija korona virusa iz minuta u minut ― stanje u Srbiji, regionu i svetu 23. aprila.\nBroj obolelih od virusa Kovid-19 u svetu porastao je na više od 2,6 miliona ljudi, dok se od ove infekcije oporavilo više od 700.000 osoba - 721.997, pokazali su najnoviji podaci portala Vorldometers. Do sada je u svetu preminulo 184.248 osoba od novog korona virusa, a od ukupnog broja zaraženih njih 56.676, odnosno tri odsto je u kritičnom stanju.\nNajteža situacija i dalje je u Sjedinjenim Američkim Državama gde je zaraženo 849.092, a preminulo 47.681 osoba, dok je po broju obolelih na drugom mestu Španija sa 208.389 osoba.\nU Srbiji je od virusa korona do sada preminule 139 osobe, dok se ukupan broj zaraženih popeo na 7.276.\nPolovina preminulih od korone u Evropi pacijenti domova za stare i nemoćne\nDirektor SZO za Evropu Hans Kluge ocenio je da je reč o "nezamislivoj ljudskoj tragediji" koja se dogodila u ovim ustanovama i opisao trenutnu sliku stanja u domovima za stara i nemoćna lica kao "duboko uznemirujuću".\n"Pandemija je usmerila našu pažnju na zanemarene i skrajnute delove našeg društva. Domovi za negu starih i nemoćnih lica širom Evrope često su bili potpuno zanemareni i to je nedopustivo", upozorio je Kluge i pohvalio medicinske radnike u ovim ustanovama nazvavši ih "skrivenim herojima pandemije".\nApel brazilskih vlasti medijima da ne šire strah\nVlasti Dubaija odobrile su da kafići i restorani, kao i tržni centri, od danas mogu ponovo da počnu da rade, ali samo sa 30 odsto kapaciteta.\nU srpskim sredinama na KiM za poslednja 24 sata registrovane su tri novoobolele osobe i to dve iz Kosovske Mitrovice i jedna iz Zvečana.\nEpidemija korone bukti u Peruu\nPolovina od ukupnog broja žrtava kovida 19 u Evropi bili su pacijenti domova za stare i nemoćne, saopšteno je iz Svetske zdravstvene organizacije, prenosi Si-En-En.\nBroj preminulih od korona virusa u Francuskoj porastao je danas za 516, na 21.856 osoba, saopštilo je francusko Ministarstva zdravlja.\nU Turskoj je broj preminulih od korona virusa u protekla 24 časa porastao za 115 na ukupno 2.491, navedeno je danas u saopštenju turskog Ministarstva zdravlja.\nBroj preminulih u bolnicama u Velikoj Britaniji porastao je u protekla 24 časa za 616 na ukupno 18.738, saopštilo je danas britansko Ministarstvo zdravlja.\nBroj preminulih od korona virusa u Italiji porastao je danas za 464, što je blagi porast u odnosu na prethodni dan kada je iznosio 437, saopštila je Agencija za civilnu zaštitu.\nŽivot u Iranu polako se vraća u normalne tokove nakon što su ublažene restriktivne mere uvedene u borbi protiv korona virusa, preneo je Rojters.\nVećina zaposlenih roditelja u Italiji vratiće se na radna mesta od 4. maja, kada se očekuje popuštanje restriktivnih mera u toj zemlji i pokretanje poslovnih aktivnosti, međutim škole i vrtići ostaće zatvoreni barem do septembra.\nGrčka produžila mere do 4. maja\nPredsednica Srpske odlikovala ruskog pukovnika i uručila zahvalnice\nDva aviona Er Srbije otišla u Kinu po još medicinske opreme\nItalija: Na posao se 4. maja vraća oko 2 i po miliona radnika\nU Španiji u poslednja 24 časa umrlo 440 osoba od korone\nOtvorena nova bolnica na Karaburmi, spremna ako se virus korona vrati\nU Srpskoj 31 novi slučaj, ukupno 611 zaraženih\nOsam divljih životinja zaraženo koronom u Zoološkom vrtu u Njujorku\nU Kini otkriveno novo žarište korone\nSAD: Broj umrlih od korona virusa premašio 47.000\nAvion Er Srbije dopremio jos medicinske opreme iz Kine\nSi-En-En: Korona izaziva moždani udar kod mađih osoba\nVrtići spremni za otvaranje, čeka se znak epidemiologa\nU Meksiku više od 10.000 zaraženih, a skoro hiljadu mrtvih\nBroj obolelih od virusa kovid 19 u svetu porastao je na više od 2,6 miliona ljudi, dok se od ove infekcije oporavilo više od 700.000 osoba.\nNaime, novi brojevi pokazuju da, ako se uzme u obzir koliko ljudi je "preležalo virus na nogama", stopa smrtnosti u toj saveznoj državi je oko 0,5 odsto, što je znatno manje nego što se ranije verovalo.\nNakon televizijskog priloga o masovnoj grobnici nedaleko od grada Manausa u brazilskoj džungli, sekretar brazilske vlade, general Luiz Eduardo Ramos, apelovao je na medije da prekinu da emituju priloge sa mrtvačkim sanducima i beživotnim telima žrtava kovida-19, izvestio je britanski Gardijan.\nBroj inficiranih korona virusom u Peruu raste velikom brzinom ove nedelje i na današnji dan iznosi 20 hiljada potvrđenih slučajeva, izvestio je Rojters.\nDirektor SZO za Evropu Hans Kluge ocenio je danas da je reč o "nezamislivoj ljudskoj tragediji" koja se dogodila u ovim ustanovama i opisao trenutnu sliku stanja u domovima za stara i nemoćna lica kao "duboko uznemirujuću".\nKluge je apelovao da se odmah pristupi analizi i reformisanju rada domova za stare i nemoćne.\nPovećanje broja preminulih od 2,4 procenata nešto je niže nego juče, kada je iznosilo 2,6 odsto, ali znatno niže u odnosu na 4,0 procenata koliko je bilo protekle sedmice, preneo je Rojters.\nGradonačelnik Moskve: Naše mere protiv korone efikasnije su od drugih\nU isto vreme porast novozaraženih je opao na 2.646 u odnosu na jučerašnji broj od 3.370, preneo je Rojters.\n23 April 2020, 15:09\nNa teritoriji Topličkog okruga, prema podacima Instituta "Batut“, do sada je potvrđeno ukupno 207 osoba zaraženih na virus korona, od čega je 99 u Prokuplju, u opštini Blace 44, Kuršumliji 42 i u Žitorađi 22.\n23 April 2020, 14:12\nPredsjednica Srpske odlikovala je Medaljom zasluga za narod komandanta odreda oružanih snaga Ruske Federacije, pukovnika Maksima Petroviča Sologubova za izuzetan doprinos u pružanju podrške i medicinske pomoći u borbi protiv pandemije Kovida 19, izazvane virusom korona, kao i učvršćenju saradnje između Ruske Federacije i Republike Srpske.\nKao izraz neizmerne zahvalnosti, Cvijanovićeva je stručnom timu iz Ruske Federacije uručila i 23 zahvalnice "Amblem Republike Srpske".\nKako se menjao ukupan broj zaraženih u svetu od 1. marta do 22. aprila\nVlada je objavila prve mere ublažavanja zabrana koje su na snazi zbog epidemije koronavirusa, a početak takozvane “faze 2”, planiran je za 4 maj, a neće to biti potpuni prestanak blokade.\nZato su italijanski mediji drugi period pandemije krstili u “faza jedan i po” jer će za sedamaž dana samo neke proizvodne grane obnoviti proizvodnju, a lična slobode kretanja i dalje će biti ograničena.\n23 April 2020, 11:45\nNova bolnica u Vojnomedicinskom centru "Karabruma", namenjena lečenju obolelih od virusa kovid 19, otvorena je danas. Bolnica na Karaburmi otvorena je u okviru nastojanja Srbije da bude spremna za mogući povratak virusa korona na jesen, rekao je predsednik Aleksandar Vučić.\nJoš skoro 5.000 inficiranih koronom u Rusiji\nČini se da korona virus izaziva iznenadne moždane udare kod odraslih u 30-im i 40-im godinama, koji inače nisu jako bolesni, saopštili su lekari.\nKako prenosi Si-En-En, sve je više dokaza da infekcija korona virusom može prouzrokovati neprirodno zgrušavanje krvi, a moždani udar je očekivana posledica toga.\nBeogradski vrtići spremni su za otvaranje i povratak dece biće moguć u roku od 24 časa nakon što epidemiolozi daju zeleno svetlo i kazu da je povratak bezbedan, izjavio je gradski sekretar za obrazovanje i dečju zaštitu Slavko Gak.\n23 April 2020, 12:58\n23 April 2020, 13:47


KORONA UŠLA U REDOVE KRKE Odložen meč Slovenaca protiv FMP-a - Sportal\nJDM - Vest objavljena: 15:10 - 30.12.2020\nKošarkaši FMP Železnika će godinu okončati na svom parketu protiv Cedevita Olimpije (21.00), dok je narednu trebalo da otvore gostovanjem u Novom Mestu (4. januar, 21.00). Susret sa ekipom Krke je ipak odložen zbog sve većeg broja zaraženih virusom koron\nTo je i zvanično potvrđeno na sajtu ABA lige,a kako stoji u saopštenju, u što kraćem roku će biti doneta odluka o novom terminu odigravanja.\nVirus korona Foto: Stare Slike\nFMP će večeras u Železniku pokušati da završi godinu velikom pobedom, s ozbirom da za protivnika imaju jednog od najboljih timova u ligi. Panteri su imali velikih problema u prvom delu sezone, pa pred poslednji susret u kalendarskoj godini imaju učinak od dve pobede i devet poraza.\nKrka sa druge strane predstavlja jedno od prijatnijih iznenađenja na Jadranu ove sezone. Ekipa iz Novog Mesta je sa skorom 5:7 na šestom mestu na tabeli.\nDomaća košarka i ABA KK FMP KK Krka ABA liga Virus korona


Mihajlović: Jedini cilj opozicije da se domogne vlasti\nČlanica Predsedništva SNS Zorana Mihajlović izjavila da je politika SNS da Beograd i Srbija budu bolje mesto za život, a opozicije napad na neistomišljenike.\nPrema njenim rečima, jedini cilj opozicije u Beogradu je da se domogne vlasti.\nNa ovim izborima, građani biraju da li ćemo završavati obilaznicu oko Beograda, graditi metro i nastaviti da sređujemo lokalne puteve i komunalnu infrastrukturu, kako bi građani u prigradskim opštinama imaju jednake uslove za život kao u centru, ili će se vratiti oni koji su Beograd zadužili i ostavili nezavršene projekte“, kaže Mihajlovićeva. Za razliku od odgovorne politike koju nudi SNS, od opozicije samo imamo napade i kritike projekata koji treba da Beograd urede, povežu, očiste od smeća i donesu nova radna mesta, navodi ona. "Bivši i sadašnji funkcioneri DS-a, Šutanovac i Đilas, danas govore o većim penzijama, iako su ostavili državu i Grad Beograd pred bankrotom", kaže ona, navodi se u saopštenju SNS. Mihajlović navodi da Đilas, koji je ostavio Beogradu dug od 1,12 milijardi evra, danas napada Branka Kockicu zato što drži besplatne predstave za decu, a gradsku vlast što pokušava da reši problem smeća u Vinči. Šutanovac, kako kaže, pokušava da beogradske izbore pretvori u izbore za lidere sindikata.\n« U ponoć ISTIČE ROK za predaju lista GIK-u Smederevka Palanka: Odbijena lista Narodne stranke zbog slogana »


TSS nezadovoljan tretmanom Ane Ivanović u Pekingu\nod Admin taj Sub 6 Sep 2008 - 13:35\nSrpska javnost nije bila na pravi način obaveštena o povredi Ane Ivanović, ni o potpunim razlozima njenog odustajanja od olimpijskog turnira, ocenio je danas Teniski savez Srbije, ističući da ona nije zaslužila takav tretman u Pekingu, kao prvi nosilac olimpijskog teniskog turnira i prva teniserka iz Srbije sa rangom broj 1 na WTA listi\nPosle sveobuhvatne analize učešća naših tenisera na Olimpijskim igrama u Pekingu, Teniski savez je saopštio da pojedini detalji vezani za istorijsko učešće petoro naših igrača na Olimpijadi i osvajanje prve olimpijske teniske medalje nisu predstavljeni javnosti na odgovarajući način.\nSavez u saopštenju navodi da je Ana Ivanović, pred početak Olimpijskih igara, snosila troškove lečenja palca desne šake u Italiji, kod čuvenog dr Pare u Monte Katini, da bi od dolaska u Peking lečenje nastavio lekarski tim OKS.\n"Kako nije bilo rezultata, porodica Ivanović je angažovala u sopstvenoj režiji dolazak u Peking stručnjaka iz Australije Branta Gordona. Zbog težine povrede, lekari su doneli odluku da Ana Ivanović mora da otkaže učešće na Olimpijskim igrama", ističe se u saopšenju.\nTeniski savez Srbije je naveo da rezultati sa US Opena najbolje ilustruju o kakvoj je povredi reč.\n"Pošto je Ana Ivanović bila član olimpijskog tima Srbije, zajedno sa još 91 sportistom, obaveštenja o zdravstvenom stanju nije davala njena PR služba, već je informacije trebalo da distribuira Služba za informisanje OKS, što nije urađeno na odgovarajući način", ocenio je Teniski savez, dodajući da je uvek podržavao igrače u nameri da na svim takmičenjima igraju zdravi i da nijednog trenutka ne ugroze karijere zbog učešća u nacionalnim selekcijama.\nU saopštenju se podseća da su "briljantne partije i osvajanje bronzane medalje Novaka Đokovića, kao i natčovečanski napori Jelene Janković u borbi sa povredama i protivnicama bili su u žiži interesovanja".\n"Povreda Janka Tipsarevića i učešće Nenada Zimonjića takođe su ispraćeni na odgovarajući način, ali nas pogađa neadekvatno predstavljanje povrede i odustajanja Ane Ivanović od olimpijskog teniskog turnira", navedeno je u saopštenju Službe za odnose sa javnošću Teniskog saveza Srbije.


Tigar lider zaštite životne sredine\nZdravo i bezbedno okruženje čini polaznu pretpostavku u poslovanju i razvoju korporacije Tigar. Upravljanje kvalitetom i zaštitom životne sredine, kao integrisani sistem, deo je poslovnog sistema Tigar.\nO tome da je visok nivo ekološke svesti osnovni element korporativne kulture Tigra, svedoči vizija ove kompanije:\nU ČIJIM SE VREDNOSTIMA\nODRAŽAVA DOSTOJANSTVO I INTEGRITET\nPRIPADNIKA I PARTNERA\nI KOJA PRUŽA ISTINSKI DOPRINOS\nKao i (deklarisana) misija, u kojoj održivi razvoj ima visoko mesto.\nSTVARANJE SISTEMA VREDNOSTI\nKROZ PROAKTIVNU RAZMENU SA OKRUŽENJEM U CILJU\nZADOVOLJENJA SVIH ZAINTERESOVANIH STRANA, AFIRMACIJE\nPRINCIPA ODRŽIVOG RAZVOJA,\nPRIMENE NAJVIŠIH ETIČKIH STANDARDA, KAO I POBOLJŠANJA\nKVALITETA ŽIVOTA SVOJIH PRIPADNIKA\nI UVEĆANJA BOGATSTVA KORPORACIJE\nIzjava o politici kvaliteta i zaštiti životne sredine definiše bazične principe i generalno opredeljenje za kvalitet kao osnovu poslovne filozofije, odnosno za zaštitu i očuvanje životne sredine kao moralnu obavezu prema sadašnjim i budućim generacijama.\nSistem upravljanja kvalitetom i zaštitom životne sredine u Tigru građen je na osnovu procesnog modela i prati stepen tehničko-tehnološkog i organizacionog razvoja korporacije Tigar kao matične kompanije i svih njenih zavisnih preduzeća, a zadovoljava i zahteve relevantnih međunarodnih standarda iz oblasti upravljanja kvalitetom i upravljanja zaštitom životne sredine.\nFabrike korporacije Tigar posluju u skladu sa usvojenim standardima ISO 9001 i ISO 14001, odnosno realizuju proizvodne aktivnosti uz puno uvažavanje potreba zaštite životne sredine, na trajnoj osnovi.\nPreventivne mere, koje se preduzimaju u cilju sprečavanja zagađenja životne sredine prioritetno su polazište svih entiteta u sastavu korporacije. Jedan od polaznih postulata Tigra je kvalitetan monitoring, kao i redovno vrednovanje identifikovanih aspekata životne sredine. Racionalno trošenje energije, sirovina i ostalih prirodnih resursa u Tigru je unapređeno implementacijom Programa uštede energije i vode. Ovaj program u korporaciji je ustanovljen 2003. godine, a rezultirao je uštedom energije od 25 % po kilogramu proizvoda, dok je potrošnja vode smanjena za blizu 50 %.\nPripremama za pokretanje savremenog pogona za reciklažu, korporacija Tigar još jednom potvrđuje visok nivo ekološke svesti. Novom, nedavno osvojenom tehnologijom ne samo da se ide u susret zakonskoj regulativi Evropske Unije u ovoj oblasti, već se, što je još važnije, rešava jedan od najvećih ekoloških problema kako u svetu, tako i u našoj zemlji. Od potencijalnih zagađivača životne sredine, dotrajalih auto-guma za čiju je razgradnju u prirodi potrebno više od 150 godina, reciklažom i daljom preradom reciklata nastaju višenamenski proizvodi. Fabrika Tigar Tehnička guma od gumenog reciklata izrađuje visokokvalitetne podloge za oblaganje sportskih terena i dečijih igrališta, trotoara i pešačkih staza, kao i saobraćajnu signalizaciju.\nKorporacija Tigar proglašena je društveno najodgovornijom srpskom kompanijom u okviru akcije Privredne komore Srbije i organizacije Invent iz Kelna, a koji je između ostalog obuhvatio i vrednovanje ekološkog aspekta poslovanja. Imajući u vidu trajnu opredeljenost Tigra ka održivom razvoju i očuvanju životne sredine, titula odgovornog korporativnog građanina Pirota, Srbije i celog regiona zaista je opravdana.\nIzvor: Centar za komunikacije Tigar a.d.,Pirot


„Prvi partizan“ Užice je obeležio 90 godina uspešnog rada i postojanja sa vizijom razvoja u 21 veku.\nNovi pogoni i najsavremenija oprema će omogućiti da PPU nastavi sa plasmanom svojih proizvoda u 90 država sveta i 95 miliona dolara prometa iz 2018. god. U fabrici radi 1650 radnika proizvodeći preko 300 miliona jedinica proizvoda.\nDugogodišnji direktor PPU i jedan od najuspešnijih evropskih menadžera Dobrosav Andrić je najavio nova zapošljavanja u modernim i bezbednim halama sa tehnologijom koja je dostojna Četvrte industrijske revolucije.\nU vreme jubileja u IS PPU su održavani i izbori za rukovodstvo sindikata a „prva petorka“ IS PPU izgleda ovako: Zoran Tomanović- stari, novi predsednik, Panić ljubiša, Vidaković Božidar i Selaković Saša potpredsednici i Perišić Dragan sekretar. Ovo su kolege koje će u narednih pet godina rukovoditi IS PPU.


RTS :: Klizi vreme za izmenu Ustava i Izbornog zakona u BiH – dogovor ni blizu, stranci pomažu\nRegion Klizi vreme za izmenu Ustava i Izbornog zakona u BiH – dogovor ni blizu, stranci pomažu\nsreda, 26. jan 2022, 20:55 -> 21:28\nOpšti izbori u Bosni i Hercegovini trebalo bi da se održe u oktobru, ali još nema saglasnosti o izmeni Ustava i Izbornog zakona. Zato su u Sarajevu ponovo strani predstavnici koji od domaćih političkih lidera očekuju hitan dogovor.\nOno što nisu uspeli da se dogovore duže od decenije, moraće do kraja januara. Izmene Ustava i izbornog zakona od Bosne i Hercegovine u što kraćem roku zahtevaju Evropska unija i Amerika. Zato su na novu rundu pregovora u Sarajevo stigli strani predstavnici.\n"Za postizanje sporazuma ostalo je jako malo vremena. Izuzetno je bitno da se izbori održe na jesen, a promene izbornog sistema moraju biti provedene šest meseci pre izbornog procesa", ističe Metju Palmer, zvaničnik SAD zadužen za izbornu reformu u BiH.\nNa te promene čeka se od 2009. kada su pred Evropskim sudom za ljudska prava Rom i Jevrej, Sejdić i Finci, dobili presudu protiv BiH. Državu su tužili zbog Ustava i Izbornog zakona koji dopušta jedino pripadnicima tri konstitutivna naroda da se kandiduju za Predsedništvo BiH i Dom naroda Parlamentarne skupštine.\n"Nadam se da imamo dovoljno uverenja da to možemo zajedno sa partnerima napraviti, jasno su nam stavili do znanja da moramo to sami uraditi, a da su oni tu da pomognu", poručuje Dragan Čović, predsedavajući Doma naroda Parlamenta BiH.\nPregovori se sele u Neum\nPomoć u pronalaženju prihvatljivog rešenja za sve tri strane nastavlja se i narednih dana, a pregovori se sele u Neum. Na stolu će biti i izmene Izbornog zakona u delu koji se tiče načina na koji se biraju članovi Predsedništva BiH u Federaciji, odnosno predstavnici Bošnjaka i Hrvata. Aktuelni predstavnik Hrvata Željko Komšić izabran je glasovima Bošnjaka.\n"Gospoda u Federaciji kada dogovore način na koji biraju u Federaciji mi to nećemo osporavati. Ono što nećemo prihvatiti da se priča o bilo kakvom indirektnom izboru. U RS će se birati direktno svi koji se biraju u zajedničke institucije. I ne moraju trošiti vreme na to", kaže srpski član Predsedništva BiH Milorad Dodik.\nDa vreme ističe – upozorava i Evropska unija.\n"Trenutna politička kriza neprihvatljiva je za sve građane BiH, trebalo bi da bude neprihvatljiva i za parlament, a potpuno je neprihvatljiva za Uniju. Tražimo deblokadu institucija BiH i bezuslovni povratak koji će omogućiti funkcionisanje države", napominje Angelina Ajnhorst iz Evropske službe za spoljne poslove.\nUkidanje Inckovog zakona uslov za povratak u institucije\nUslov za povratak u zajedničke institucije još jednom ponavlja srpski član Predsedništva. Ukidanje tzv. Inckovog zakona o negiranju genocida.\n"RS će predložiti zakon u kome će se kazniti svako ko određeni kolektivitet BiH, RS, Federaciju ili kantone nazove genocidnim ili bilo kojim drugim imenom i da se zapreti kaznom zatvora, pa i ako se druge nacionalne grupacije nazivaju genocidnim da se zapreti zatvorom od pet godina", izričit je Dodik.\nUkoliko taj zakon usvoji Parlamentarna skupština BiH, kaže, spreman je da učestvuje u radu zajedničkih institucija. U međuvremenu, iz RS poziv političkim liderima Bošnjaka i Hrvata u Skupštini tog entiteta da razgovaraju o političko-ekonomskoj situaciji u državi. Dragan Čović iz HDZ-a nema ništa protiv, Bakir Izetbegović iz SDA odbija učešće.\n"Iznalaženje najprihvatljivijih rešenja za Bosnu i Hercegovinu stvar je državnih institucija, a ne entitetskih, i može biti razmatrano samo u Parlamentarnoj skupštini BiH i ostalim nadležnim državnim institucijama", poručuje Izetbegović.\nNajozbiljnija politička kriza u BiH od Dejtona počela je prošle godine nametanjem zakona nekadašnjeg visokog predstavnika, a nastavljena vraćanjem nadležnosti sa državnog na nivo entiteta RS.


Udruženje „Sunce“ obilježilo 20 godina rada | Palelive.com\nPočetna Novosti Aktuelnosti Udruženje „Sunce“ obilježilo 20 godina rada\nUdruženje „Sunce“ obilježilo 20 godina rada\nPredsjednik Udruženja za pomoć djeci i omladini sa posebnim potrebama „Sunce“ sa Pala Milenko Vujinović rekao je večeras da su zadovoljni ostvarenim rezultatima i uspjesima koji su postigli za 20 godina rada ovog udruženja.\nVujinović je naveo da su sumirani dosadašnji rezultati i da su napravljene velike promjene za 20 godina rada.\n„Na početku rada smo iznajmljivali prostorije, nijedna oblast neophodna za život naših članova i porodica nije bila uređena. Što se tiče zdravstva nismo imali lijekova, dobijali smo ih putem humanitarne pomoći iz inostranstva i nismo imali stručno osoblje, pa smo na liječenje išli u Srbiju i druge zemlje“, rekao je Vujinović novinarima povodom svečanosti obilježavanja 20 godina rada Udruženja.\nVujinović je podsjetio da djeca sa posebnim potrebama nisu bila evidentirana u Centru za socijalni rad, te da su tek od 2005. godine prvi mališani iz ove kategorije upisani u škole.\nOn je istakao da je na večerašnjem prijemu prisutna djevojka koja tada nije mogla da upiše školu, a sada studira.\nPrema njegovim riječima, osobe sa posebnim potrebama su najviše uspjeha ostvarile u sportu i kulturi, gdje danas imaju republičke, evropske i svjetske prvake.\n„Od osnivanja smo organizovali podršku stručnog osoblja – pedagoga, psihologa, logopeda i defektologa. U Udruženju trenutno radi logoped za svu djecu opštine Pale, kojeg je obezbijedio načelnik opštine Boško Jugović. Uvezani smo u lokalnoj zajednici tako da nam pomaže Centar za mentalno zdravlje, Osnovna škola `Pale` i mnogi drugi“, naglasio je Vujinović.\nIzvršni direktor Specijalne olimpijade BiH Kada Delić rekla je da ova olimpijada, kao akeditovan program na nivou BiH, sprovodi sportska takmičenja za lica sa invaliditetom na kojem se pokazalo da je Udruženje „Sunce“ jedan od najobrazovanijih udruženja na nivou BiH.\n„Članovi NJegoš Mihajlović i Milada Elez ostvarili su odlične rezultate na specijalnim olimpijadama u Los Anđelesu, Atini, Šangaju, Abu Dabiju i time pokazali da Udruženje `Sunce` uspješno sprovodi sportske programe“, istakla je Delićeva, koja je i dobitnik zahvalnice za pomoć u radu Udruženja.\nNa svečanosti povodom 20 godina rada Udruženja „Sunce“ podijeljene su zahvalnice institucijama, privrednicima, organizacijama, pojedincima i volonterima koji su doprinijeli uspješnom radu tokom dvije decenije.\nUdruženje „Sunce“ okuplja 63 djece i omladine sa posebnim potrebama.\nUdruženje za pomoć djeci i omladini sa posebnim potrebama\nPrethodni članakOd sutra do 14. januara „dual“ kontroliše brzinu\nNaredni članakVečeras monodrama Isidore Bjelice o Nataliji Obrenović


Održana 55. sjednica Komisije za finansije i budžet Predstavničkog doma\nNa 55. sjednici Komisije za finansije i budžet Predstavničkog doma Parlamentarne skupštine Bosne i Hercegovine (PSBiH) podržana su načela Prijedloga zakona o izmjenama zakona o platama i naknadama u institucijama BiH, čiji je predlagač Vijeće ministara BiH. Komisija je usvojila i zaključak u kojem stoji da će se od Predstavničkog doma PSBiH zatražiti da se ovaj zakonski prijedlog na 54. sjednici Predstavničkog doma PSBiH razmatra i u drugom čitanju.\nKomisija je odgodila izjašnjavanje o načelima Prijedloga zakona o izmjenama Zakona o akcizama u BiH, čiji su predlagači poslanici Salko Sokolović, Senad Šepić i Sadik Ahmetović, te zaključilo da Upravni odbor Uprave za indirektno oporezivanje BiH i Vijeće ministara BiH dostave mišljenja o ovom zakonskom prijedlogu. Zaključeno je i to da se od Kolegija Predstavničkog doma zatraži produženje roka za dostavu mišljenja o ovom zakonskom prijedlogu.\nNisu podržana načela Prijedloga zakona o dopunama Zakona o platama i drugim naknadama u sudskim i tužilačkim institucijama na nivou BiH, čiji je predlagač Vijeće ministara BiH.\nPrimljen je k znanju Izvještaj o obavljenim prestruktuiranjima rashoda institucija BiH unutar budžetskih rashoda za period od 1. januara do 30. juna 2017. godine.\nKomisija je primila k znanju i Informaciju Ministarstva sigurnosti BiH o poduzetim aktivnostima na realiziranju preporuka iz Izvještaja revizije učinka „Aktivnosti institucija BiH za provođenje zaštite i spašavanja u prirodnoj ili drugoj nesreći“.\nPrimljen je k znanju Izvještaj Ministarstva civilnih poslova BiH i Informacija Visokog sudskog i tužilačkog vijeća BiH o realiziranju preporuka iz Izvještaja revizije učinka „Upravljanje grantovima u institucijama BiH“. (kraj)


DEFAULT design Brending - DEFAULT design\nBrend predstavlja način na koji potrošač vidi, opaža i razume konkretnu marku. Njegov cilj je da identifikuje proizvode ili usluge jednog ili grupe prodavaca i da ih diferencira od konkurentskih. Takođe predstavlja emociju i želju da se neki proizvod ili usluga kupe pre same kupovine i prodaju tog proizvoda ili usluge u glavi kupca pre same akcije prodaje.\nBrend se može javiti u vidu brenda proizvoda (robne marke), brenda usluga i korporativnog brenda i u vidu privatne, tj. trgovinske marke, uz nezaobilazno posmatranje imidža zemlje porekla (odnosno uticaja zemlje porekla na imidž brenda). Osim toga u novije vreme se brendiraju i on-line proizvodi i usluge, osobe, mesta i organizacije, sport, umetnost i zabava (doživljaji), države i razne geografske lokacije, informacije, ideje i akcije itd…\nImati prestižan brend i verne potrošače cilj je kome teže svi učesnici na tržištu. Samo ime, tj. naziv koji služi da označi neki proizvod jeste jedna od funkcija brenda, ali je stvarno značenje brenda za potrošača, njegov sistem vrednosti, položaj u društvu, njegovu ukupnu satisfakciju i mnogo toga drugog, daleko šire. Brend služi kako bi se vršila identifikacija kako proizvoda i usluga, tako i proizvođača (prodavaca).\nDugogodišnje iskustvo u kreiranju, promociji i vođenju internacionalnih brendova daje nam značajnu komparativnu prednost u odnosu na konkurenciju. Uz ostale marketing usluge iz naše ponude bićete sigurni da će Vaš novi brend izgraditi emotivnu vezu i naći put do vernih kupaca i klijenata.\nŠTA VAM JOŠ NUDIMO\nVizuelni identitetZa dinamičkih i komplikovanijih veb sajtova sa psecifičnim načinom struktuiranja i prikazivanja podataka.\nMarketing materijalZa one koji žele da budu prvi na Googlu vršimo optimizaciju sajta za bolje pozicioniranje na pretraživačima\nProdaja putem vebinaraIzrada internet prodavnica po poslednjim trendovima veb dizajna i kompletna obuka za njihovo korišćenje


15.09.2020 / 16:18 BiH - IGK\nInstitut za istraživanje genocida iz Kanade (IGK) istakao je povodom smrti osuđenog ratnog zločinca Momcila Krajišnika da je on jedan od kreatora genocidne tvorevine Republike Srpske.\n“Međunarodni krivični sud za bivšu Jugoslaviju osudio je ratnog zločinca Momčila Krajišnika za učestvovanje u udruženom zločinaćkom poduhvatu u kojem je izvršen zločin širokih razmjera ubijanja i progona Bošnjaka, bosanskih Hrvata i drugih nesrba u 37 općina u BiH. Zločinac Krajišnik je bio na istaknutom položaju u rukovodstvu bosanskih Srba. Bio je član Savjeta za nacionalnu bezbjednost, proširenog Predsjedništva “Srpske Republike BiH”, Glavnog odbora Srpske demokratske stranke BiH i Skupstine bosanskih Srba, čiji je također bio predsjednik. Zločinac Krajišnik je proglašen krivim za progone, istrijebljenja, ubistva, deportacije i prisilno premještanje nesrpskog stanovnistva. Zločinac Krajišnik je prisiljavao srpski narod u Sarajevu da napusti glavni grad BiH. Međunarodni krivični sud za bivšu Jugoslaviju je presudio da je Krajišnik igrao ključnu ulogu u udruženom zločinaćkom poduhvatu, čiji je cilj bio nasilno smanjenje procenata bošnjačkog i hrvatskog stanovništva u BiH. Krajišnik je bio jedan od najviših rukovodilaca (sa Karadžićem iMladićem) separatističkih, rasističkih, smrtonosnih ljudi koji su počeli agresiju na RBiH i izvršili genocid.\nPravedni mir zasnovan na institucionalizaciji kulture pamćenja i istini i pravdi i insistiranje na njemu nema alternative. Zalaganje za mir, istinu, pravdu, ljudska prava i slobode ostaju naše aktivnosti u kojima definitivno nećemo računati na one koji ponižavaju državu BiH, koji ponižavaju istinu i pravdu. Mlade generacije ćemo učiti o vrijednostima mira, vrijednostima kulture sjećanja, vrijednostima istine i pravde, ali i o kontinuiranoj antibosanskoj kampanji koja se prije svega ogleda u negiranju sudskih, naušno istraživačkih i historijskih činjenica o agresiji i genocidu u BiH”, navodi se u reakciji Instituta za istraživanje genocida Kanada.


Norvežanka dr Mariana Toresen, naučni istraživač i njeni saradnici iz tri bolnice u Oslu, prvi su u svetu koji su uspešno isprobali ovaj tretman na novorođenim životinjama, pa stoga nameravaju da zatraže dozvolu za primenu te metode i na - bebama.\nKako je utvrđeno, izložene nedostatku kiseonika prilikom rođenja bebe mogu oboleti od carebralne paralize, epilepsije, slepila ili mentalne zaostalosti.\nIstraživanja doktorke Torensen na mladim pacovima i svinjama pokazuje da se, lakše do umereno, oštećenje mozga značajno smanjuje uvođenjem hipotermije - rashlađivanjem tela do 34º C u trajanju od 12 časova. To ne daje efekat kod izvesnog broja beba sa oštećenjem mozga, ali može sprečiti oštećenje kod onih koje su neznatno zahvaćene oštećenjem.\nU Norveškoj svake godine oboli između 50 i 60 beba od ozbiljnog oštećenja mozga usled nedostatka kiseonika prilikom porođaja. Trenutno ne postoji tretman koji može sprečiti odumiranje njihovih nervnih ćelija u periodu odmah posle rođenja, a i uprkos dobroj pretporođajnoj nezi, broj takvih slučajeva nije smanjen.\nDoktorka Torensen veruje da bi taj metod trebalo da bude naročito važan za zemlje u razvoju gde je oskudna prenatalna nega. Ona takođe smatra da bi ovaj metod mogao da ima dobar efekat i kod odraslih - kod pacijenata sa srčanim udarom, na primer.


🚌 Autobus Novi Sad → Keln - Autobuske Karte | AutobuskiPrevoz.com\nAutobus Novi Sad - Keln\nAutobuske karte za Novi Sad Keln kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Novi Sad - Keln\nNovi Sad - Keln se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Sad - Keln. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Sve je stalo u rokenrolu - RocksvirkeRocksvirke\nOvaj bend, na srpskoj sceni je od 1991. godine. Do sada imaju šest studijskih albuma, a u planu je i sedmi. KKN je ostavio neizbrisiv trag u srpskoj rok kulturi, nepogrešivo beležeći u svojim pesmama postupke društva naviklog na kretanje iz jednog kamenog doba u drugo…\nVideo su realizovali Raško Miljković, Darja Pačevski i Sašo Štih – grupa kreativnih mladih ljudi, koju je, i ovoga puta u ulozi producenta, okupio Lazar Sakan, kreativni menadžer kompanije New Moment.\nSam spot je sniman na slovenačkoj obali u mestu Piran. Samo mesto nije slučajno izabrano jer se pre svega u ovu oazu želi pobeći iz svakodnevnevnice i ostati samo svoj. Sami rifovi iz doba Hendriksa (Hendrix) kao da nas zapravo i vraćaju u vreme gde je sam rokenrol značio slobodu sa jedne i pokretačku snagu sa druge od koje je sve započinjalo.


Dalas na krilima Dončića opstao u finalu Zapada, četiri poena Bjelice (VIDEO) - SPORTSKI ŽURNAL\nDalas na krilima Dončića opstao u finalu Zapada, četiri poena Bjelice (VIDEO)\nVoriorsi su prekinuli niz od devet pobeda u finalima plej-ofa Zapada, a narednu priliku da prođu u veliko finale imaće u petoj utakmici koja je na programu u noći između četvrtka i petka\nFOTO: TANJUG/Toni Gutijeres\nKošarkaši Dalasa smanjili su na 1:3 protiv Golden Stejta u finalu plej-ofa Zapadne konferencije u NBA ligi, pošto su u četvrtoj utakmici pobedili 119:109.\nDalas je predvodio Luka Dončić sa 30 poena, 14 skokova, devet asistencija, dve ukradene lopte i dve blokade. To je bio deseti dabl–dabl u 14 utakmica u plej-ofu sa slovenačkog košarkaša.\nDorijan Fini-Smit pobedi je doprineo sa 23 poena i šest skokova, Redži Bulok sa 18, od kojih je pogodio šest trojki iz 10 pokušaja, a Džejlen Branson sa 15 poena, pet skokova i pet asistencija. Maksi Kleber dodao je 13 poena i osam skokova, a Spenser Dinvidi 10 poena i osam asistencija. Srpski centar Boban Marjanović nije igrao.\nU ekipi Golden Stejta najefikasniji je bio Stef Kari sa 20 poena, uz osam asistencija i pet skokova. To je bila njegova 100. utakmica u plej-ofu u kojoj je postigao najmanje 20 poena, a pre njega to su uspela još samo šesnaestorica igrača.\nUtakmica je posle poluvremena bila na kratko prekinuta pošto je zbog jake kiše prokišnjavao krov. Nijedna NBA ekipa nije uspela da nadoknadi u plej-ofu 0/3.\nVoriorsi su prekinuli niz od devet pobeda u finalima plej-ofa Zapada, a narednu priliku da prođu u veliko finale imaće u petoj utakmici koja je na programu u noći između četvrtka i petka u Kaliforniji.\nThe Playoff bracket after Tuesday night's action#NBAConferenceFinals presented by Google Pixel @madebygoogle pic.twitter.com/uGdGSoQFXh


Selaković u Savetu bezbednosti: Maligni nacionalizam vlasti u Prištini\nVesti Autor:Beta20. apr. 202223:05 > 23:242 komentara\nMinistar spoljnih poslova Srbije Nikola Selaković je na sednici Saveta bezbednosti UN optužio kosovske vlasti da "manifestuju maligni nacionalizam prema Srbima na Kosovu" i da je njihov "cilj egzodus Srba".\nTokom razmatranja novog šestomesečnog izveštaja generalnog sekretara UN Antonija Gutereša o radu Misije UN na Kosovu (Unmik), Selaković je na sednici u Njujorku rekao da se „maligni nacionalizam vlasti u Prištini manifestuje kroz ignorisanje političkih predstavnika Srba u institucijama i donošenje odluka bez njihovog učešća“.\n„Politički montirane istrage i sudski procesi stvaraju atmosferu potpune nesigurnosti, sa ciljem egzodusa Srba sa Kosova i Metohije“, kazao je Selaković.\nGervala u Savetu bezbednosti: Srbija i Rusija najveće pretnje za Zapadni Balkan\nNaveo je da je situacija na Kosovu „daleko od normalne i stabilne“, da su građani srpske nacionalnosti i drugi nealbanci uznemireni i da svaki dan dočekuju sa strepnjom jer nisu sigurni da li će njihova osnovna ljudska prava biti prekršena“.\nSelaković je rekao da na Kosovu postoje „očigledni problemi“ i da je za njihovo rešavanje „neophodno precizno identifikovati uzroke“.\n„Stvaranje veštačkog balansa i stavljanje znaka jednakosti između dve strane u kriznim situacijama, ne doprinosi postizanju održivog rešenja problema. Ako ne definišemo jasno uzroke problema, oni će postati složeniji“, ukazao je Selaković.\nMinistar je rekao da želi da „uputi poruku onima koji imaju vlast u rukama i kapacitet da promene situaciju na bolje“.\n„Ta poruka se tiče potrebe da se uspostavi međuetničko poverenje tako što bi privremene institucije u Prištini poštovale postignute sporazume, primenile ono što je dogovoreno i uskladile delovanje sa međunarodnim standardima vladavine prava i ljudskih prava“, kazao je Selaković.\nNaveo je da Priština odbijanjem da primeni Briselski sporazum iz 2013. godine „podriva dijalog“ sa Beogradom i „ponižava međunarodne faktore, pre svega Evropsku uniju“.\n„Ovakvim izjavama Priština šalje poruku srpskom narodu da ne računa na ostvarivanje kolektivnih prava, što treba da dovede do nestanka Srba sa Kosova i Metohije“, dodao je Selaković.\nOn je rekao da građani srpske nacionalnosti ove godine prvi put od 1999. nisu mogli da glasaju na Kosovu na izborima koje organizuje Srbija.\nTime je vlast u Priština „još jednom potvrdila diskriminatorni karakter“, poručivši da je jednostranost princip njenog delovanja, dodao je Selaković.\nSelaković je rekao da je strah od neizvesnosti među Srbima i drugim nealbancima izazvan i radom kosovskog pravosuđa: „Ako ste Srbin, možete biti osuđeni na višegodišnju kaznu zatvora na osnovu neproverenih ili kontradiktornih izjava svedoka“, naveo je on.\nMinistar je kazao da Srbija vidi angažman Unmika kao jedan od ključnih faktora za očuvanje mira i bezbednosti na Kosovu.\nKosovoNikola SelakovićSavet bezbednosti UNUNMIK


KK Topola: Junak pobede Ognjen Prlja sa 32 poena - Moja Backa Topola\n21/12/2017\tSport Ostavi komentar 639 Pregleda Izvor: mojabackatopola.rs\nU unapred odigranoj utakmici poslednjeg kola Prve srpske lige-sever u košarci u veoma dramatičnoj, neizvesnoj i uzbudljivoj utakmici tokom svih 40 minuta gde nijedna ekipa nije imala veću prednost od 4 poena u toku susreta, košarkaši Topole su savladali odličnu ekipu Slovena iz Rume koja se nalazi u samom vrhu prvnstvene tabele sa 81:80.\nJunak pobede bio je Ognjen Prlja koji je postigao 32 poena na ovom meču od toga i poslednji šut na 2 sekunde pre kraja za 3 poena i erupciju oduševljenja svih prisutnih u sali OŠ,,Čaki Lajoš“ za izuzetno važan trijumf bačkotopolskih plavo-belih. Kako su rekli na kraju susreta igrači i stručni štab domaćih ovu pobedu su posvetili i poklonili svom kapitenu Igoru Topalovu koji je pre nekoliko dana uplovio u bračne vode i tako poželeli njemu i njegovoj izabranici mnogo sreće i zadovoljsdva u zajedničkom životu. Koliko je utakmica bila izjednačena i zanimljiva govori i rezultat po četvrtinama (20:22, 15:15, 22:22, 24:21).\nRumljani su na 14 sekundi pre kraja vodili sa 80:76, ali je stvar u svoje ruke uzeo Prlja, prvo pogodio 2 slobodna bacanja a potom na 2 sekunde pre kraja susreta ubacio i trojku za izuzetno bitnu pobedu Topolčana koji su na ovom susretu imali i organizovanu žensku podršku sa tribina iz Subotice.\nDom kulture: Pozorišna predstava „Kišobran za dvoje“


Kristijan Golubović iz zatvora poslao brutalnu poruku Tomoviću : Čim izađem sa robije ulazim u Zadrugu, nema tebi povratka u Crnu Goru! (VIDEO) – Recepti za Vas\nNakon veoma turbulentnog dana u Zadrugi 2., u kojem je Vladimir Tomović, isprovociran pričom Aleksandre Subotić i njenoga momka Davida sramno udario Aleksandru u lice, te je nakon toga odmah diskvalifikovan, u program ovoga rijalitija je odmah puštena poruka Kristijana Golubovića, koji je imao jedni poruku za Crnogorca.\nPa je tako Kristijan u svojoj poruci poručio Tomoviću da je jadnik koji samo kuka zbog nedostatka hemije i da bi volio da vidi kako bi on preživio sve ono što je Kristijan preživio u rijalitiju, kada je spavao samo 4 sata dnevno i živio od dva parčeta proje i šolje mlijeka.\nNije zasmetalo Kristijanu što je Tomović tu i tamo znao da nasrče na pojedine sportiste u rijalitiju, ali mu je zasmetalo što glumi mangupa pred ženama, kao i što je veoma verbalno agresivan. Pa je Kristijan poručio Tomoviću da bude oprezan sa ženskim reakcijama, jer će mu jednom, neka žena u strahu opaliti šamarčinu pred kamerama, a tada mu nema od sramote povratka u Crnu Goru.\nPa je onda Kristijan počeo i da upoređuje Tomovića i sebe, govoreći kako Tomović u tim godinama nema ni kučeta ni mačeta, dok on (Kristijan) ima sina od 13 godina, milione, kamione, proputovao je svijet. Samo na robiji, rekao je Kristijan, pročitao je 5.000 knjiga, trenira sve sportove, a da nikakvu hemiju ne uzima. Pa mu je i rekao da vjerovatno svojom agresijom prema ženama krije da u stvari voli muški spol.\nNa kraju je Kristijan poručio Tomoviću da se dobro drži kada se on vrati sa robije, jer će tada raditi samo kao taxi vozač, ako i to bude mogao raditi, a onda mu je dao i savjet kako da postupa sa Stanijom, rekavši da Stanija treba alfa mužjaka, a ne latentnog biseksualca.\nNa kraju je Kristijan poručio svima da uskoro izlazi sa robije i da postoje velike šanse da i on uskoro postane učesnik Zadruge.


Srpska lista ulazi u novu Vladu Kosova\nPoslanici Srpske liste na sastanku sa Markom Đurićem u Beogradu, 9. septembra\nSrpska lista ući će u buduću vladu Kosova na čijem će čelu biti Ramuš Haradinaj, odlučili su poslanici te liste posle sastanka sa direktorom Kancelarije Vlade Srbije za Kosovo Markom Đurićem u Beogradu.\nSrpska lista dobiće ministarstva za povratak i zajednice, za poljoprivredu i ruralni razvoj i za lokalnu samoupravu, kao i šest pomoćnika ministara, rečeno je na konferenciji za novinare u Beogradu.\n"Ulaskom u tu vladu, dobićemo priliku da se izborimo za program Srpske liste", rekao je kandidat za ministra Nenad Rikalo.\nDirektor Kancelarije za Kosovo Marko Đurić naveo je da i pored ulaska Srpske liste u buduću vlast Kosova odnos Srbije prema mandataru za sastav kosovske vlade Ramušu Haradinaju neće biti promenjen.\n"On ostaje optuženi ratni zločinac i stav države Srbije prema njemu neće se menjati", kazao je Đurić novinarima.\n„Razgovarao sam sa predstavnicima srpske liste, sa kandidatima i sa poslanicima u pokrajinskoj skupštini i preneo sam im podršku Vlade, institucija, Predsednika čitavog srpskog naroda u njihovoj borbi za opstanak na Kosovu i Metohiji. Neće ostati sami“, rekao je Đurić.\nA predsednik Srpske liste Goran Rakić sa konferencije za novinare poslao je sledeću poruku:\n„Srpska lista će sve svoje poteze povlačiti i donositi jedino u interesu srpskoga naroda na prostoru Kosova i Metohije.“\nPredstavnici Srpske liste su saopštili i da su uslovi pod kojima su odlučili da uđu u buduću kosovsku vladu više nego jasni.\n"Ključ svih naših zahteva je formiranje Zajednica srpskih opština (ZSO), na način kako je naše rukovodstvo dogovorilo u Briselu", rekao je predsednik Srpske liste Goran Rakić.\nNeposredno pre nego što je objavljena odluka o učešću Srpske liste u vladi Kosova, predsednik Srbije Aleksandar Vučić izjavio je da će Srpska lista sama doneti odluku da li će i s kim ulaziti u vlast na Kosovu, ali i da Srbija ne odustaje od pravde kad je reč o kandidatu za predsednika kosovske vlade Ramušu Haradinaju:\n„Oni, siguran sam, doneće najodgovorniju odluku, ja u to da im se mešam neću, ali odluka Srbije i odnos Srbije prema Haradinaju ni za jotu se neće promeniti. On ima vrlo snažnu, vrlo jasnu i nedvosmislenu, oštru optužnicu i mi ćemo na tome nastaviti da insistiramo i u budućnosti“, rekao je Vučić.\nOdluka nije doneta samostalno, već uz podršku Beograda: Aleksandar Popov\nSrpska lista odluku o učešću u kosovskim institucijama nije donela samostalno, već uz podršku Beograda, koji je tu podršku morao da im pruži, kaže za Radio Slobodna Evropa Aleksandar Popov, direktor novosadskog Centra za regionalizam.\n„Ja mislim da je tu pre svega presudio pritisak iz Brisela – da se jednom okonča ta agonija oko konstituisanja vlade Kosova jer to predugo traje, a osim toga, to bez kosovskih Srba nije moglo da se izvede. Osim toga, računalo se da će Srbi ako budu učestvovali u vlasti imati kakve-takve šanse da poboljšaju svoj položaj na Kosovu. Zato mislim da se ranije nije trebalo toliko zaklinjati da Srbi neće ući u kosovsku vlast ako premijer bude bio Haradinaj jer je realpolitika drugačija i to se sada pokazalo na delu“, ocenjuje Popov.\nKako je ranije najavljeno u Prištini, pored mesta zamenika predsednika Skupštine, Srpska lista bi u novoj vladi Kosova trebalo da dobije ministarstva za lokalnu samoupravu, poljoprovredu i povratak. Mandatar Ramuš Haradinaj, prema medijskim navodima, još nema imena svih ministara, a prema saznanjima RTK 2, srpski ministri u Vladi Kosova bi trebalo da budu Dalibor Jeftić, Ivan Teodosijević i Nenad Rikalo.


Radio Luna :: Slobodnovreme :: Kusturica: Dobri fimovi ne prolaze jer batina Holivuda vlada\nNaslovna | Slobodnovreme | Kusturica: Dobri fimovi ne prolaze jer batina Holivuda vlada\nKusturica: Dobri fimovi ne prolaze jer batina Holivuda vlada\nProslavljeni režiser Emir Kusturica smatra da se filmovi već dugo ne prave iz filozofskih ili književnih razloga već "u jednoj zbrci i pojednostavljivanju", te navodi da će festivali postati kultna mesta na kojima će filmovi da preživljavaju.\nOn navodi da je svetska kinematografija u jednoj vrsti baroka, u kome ne postoje pravci i autori koji zadaju te pravce, nego stihijski pristup kinematografiji u kome ne mora da bude svega onoga što se učilo u školama - lepih žena, lepog vodopada, prirode, kuće i dobre priče.\n- Mi, nažalost, živimo u vreme kada bioskop više ne predstavlja hram umetnosti, kao što je to bilo u vreme šezdesetih, sedamdesetih, pa i osamdesetih, naveo je Kusturica.\nOn je za sarajevsko Oslobođenje dodao da je zato značajno da postoje festivali dobrog autorskog filma, jer dobri filmovi uglavnom ne dobiju distribuciju.\nPrema njegovim rečima, preovladavaju "šala, šega i komika, mačevanje" jer više nema nikoga ko bi mogao da zada taj ukus.\n- "Nema onoga čega je bilo kada sam ja bio student, kada Žika Pavlović napravi novi film, da onda čitava Jugoslavija bivša pokušava da bude kao Žika Pavlović. Ili, ideš u Veneciju, Antonini je napravio novi film i svi pokušavaju da budu Antonini. Naredne godine dođe Bergman, pa hoće da budu kao on", kaže Kusturica.\nOn navodi da je tehnologija "učinila šta je učinila", te da je, pored dobrih stvari, loše to da će kinematografija završiti kao opera jer će svaki grad imati možda jedan bioskop sa sedam-osam sala, a sve ostalo će da se gleda na telefonu, kući i drugim sličnim formama.\n- "Povećao se broj filmova, ali nema filmova kao što su bili filmovi Žike Pavlovića. Zašto ih nema? Svi romani koji se pišu zavise od vremena, pa i od onoga šta vreme zadaje. Tako je i nas ovo vreme preusmerilo na vulgarnost rijalitija i vulgarnost života, koja je zapravo političko oružje koje preusmerava pažnju na ono što ne treba", ocenio je Kusturica.\nPrema njegovim rečima, u svetu nikad nije bilo ovoliko dobrih autora, ali nikad nije bilo manje prostora u tržišnoj trci, koja je postavljena kao nešto što je neravnopravno.\nKusturica ističe da u Americi ima pet autora koji su napravili fantastične filmove, ali ne mogu da izdrže "tu stiješnjenost" u koju je upao svetski film, upravo zbog "batine Holivuda koji vlada".


Vesti online / Sport / Košarka / Šved: Volim da igram u Srbiji!\nKošarkaš Himkija Aleksej Šved istakao je u razgovoru za sajt Evrolige da je dobar start sezone ekipe iz Podmoskovlja posledica sjajne atmosfere u klubu, da su svi podređeni igračima i da je uživanje igrati u takvoj atmosferi.\nZadovoljan svojim igrama: Aleksej Šved\n- Takmičenje je promenjeno u odnosu na moje poslednje učešće. Sada je svaka utakmica veoma važna. Igrao sam u NBA ligi gde je igranje velikog broja utakmica u seriji sasvim normalno ali i u Evrokupu gde je drugačiji nivo i igra se jedna utakmica nedeljno.Ovo je potpuno drugačije i želimo da nastavimo u ritmu u kom smo započeli sezonu - počeo je priču Šved.\nOn je u intervjuu rekao i gde najviše voli da igra.\n- Ono što vam ova igra može doneti je da igrate pred sjajnim navijačima i posetite najlepše gradove u Evropi. Volim da igram u Srbiji, Grčkoj, Španiji, ali je možda moje omiljeno mesto za igru Istanbul. Baš ove godine sam sa reprezentacijom tamo igrao na Evrobasketu, a pre nekoliko godina sam na istom mestu nastupao i na Fajnal foru Evrolige. To je jedno od onih mesta na kojima je uživanje izaći na teren, jer su oko vas pune tribine. Mnogo je takvih mesta u Evropi - zaključio je Šved.\nHimki u trećem kolu Evrolige dočekuje Crvenu zvezdu, a taj meč na programu je danas od 19 časova.\nKOŠARKA Šved MVP u VTB, Laprovitola u ACB ligi\nKOŠARKA Himki razbio Budućnost


Spor arapskih država i Zapada o Jemenu\nNaslovnica NAJNOVIJE Svijet Spor arapskih država i Zapada o Jemenu\nJemen – Arapska grupa poziv na nezavisnu procjenu ljudskih prava vidi kao pokušaj vršenja pritiska na Vladu i koaliciju.\nVijeće za ljudska prava u Ženevi priprema se da u naredna dva dana donese rezoluciju o stanju ljudskih prava u Jemenu.\nJedna od klauzula nacrta rezolucije izazvala je neslaganje između arapske grupe i evropskih država, kao i Sjedinjenih Američkih Država.\nSpor se ogleda u zahtjevu Visokog komesara za ljudska prava da se pošalje tim istražitelja kako bi se izvela nezavisna procjena stanja ljudskih prava u Jemenu od septembra 2014. godine (kada su Husi preuzeli kontrolu nad Sanom) kako bi Vijeću podnijeli koncizan usmeni izvještaj.\nArapska grupa vidi ovaj poziv kao pokušaj vršenja pritiska na jemensku Vladu i snage arapske koalicije, i umjesto toga traži od Visokog komesara za ljudska prava da pruži tehničku pomoć i sarađuje s jemenskom vladom.\nVijeće je u nacrtu izrazito osudilo kršenja ljudskih prava i ubijanje civila.\nU istom kontekstu, bivša jemenska ministrica za ljudska prava Hooria Mashhour kazala je da je stanje ljudskih prava nakon vojnog udara huskih milicija i snaga svrgnutog predsjednika Alija Abdulaha Saleha postalo gore nego što je bilo prije revolucije.\nBivša ministrica je naglasila na konferenciji za novinare u Ženevi na marginama 33. sjednice Vijeća za ljudska prava da se ljudska prava krše u odsustvu bilo kakvog čvrstog službenog stava međunarodnih institucija za ljudska prava.


Petković sa Lajčakom: ZSO odmah, sa jasnim nadležnostima - NOVA portal\nPetković sa Lajčakom: ZSO odmah, sa jasnim nadležnostima\nPolitika Autor:Tanjug 16. Okt. 202011:15\nPetković je u razgovoru sa Lajčakom rekao da je sada na testu, ne samo volja Prištine da se problemi rešavaju dijalogom, već i sposobnost EU kao posrednika u dijalogu da garantuje sprovođenje dogovorenog.\nPetković je, kako se ističe u saopštenju Kancelarije za KiM, sa Lajčakom razgovarao o nastavku dijaloga, ciljevima i načinima da se reši problem odbijanja Prištine da omogući formiranje Zajednice srpskih opština.\nPrema njegovim rečima, ZSO ima samo jedan cilj – da zaštiti položaj i prava srpskog naroda na Kosovu i Metohiji.\n“Poslednjih nedelja bili smo svedoci da ni prava ni bezbednost Srba ne mogu biti zaštićeni u sadašnjem političko-pravnom okviru u našoj južnoj pokrajini”, rekao je Petković.\nPetković je istakao da Beograd, u interesu čitavog regiona, želi nastavak dijaloga i rešavanje otvorenih pitanja miroljubivim sredstvima, međutim konstruktivnost i kredibilnost mora se zahtevati i od Prištine, jer reč je o procesu koji mora počivati na obostranoj spremnosti i dobroj veri.\nMiroslav Lajčakpetar petkovićzso\nProtić otkriva zašto nikad ne izgovara Vučićevo ime


Letnji kamp multimedije za decu i tinejdžere – Lepe Vesti\nLetnji kamp multimedije za decu i tinejdžere\nLetnji kamp multimedije za decu i tinejdžere održaće se od 19. do 30. jula 2021. godine, tokom školskog raspusta, i namenjen je deci uzrasta od 12 do 16 godina.\nObjavio urednik Dana Jul 2, 2021\nLetnji kamp multimedije za decu i tinejdžere održaće se od 19. do 30. jula 2021. godine, tokom školskog raspusta, i namenjen je deci uzrasta od 12 do 16 godina. Kamp organizuje beogradski Crater Training Center, škola za edukaciju u oblasti kompjuterske grafike.\nOvo će biti odlična prilika za decu da se upoznaju sa radom u nekom od najpopularnijih softvera za kompjutersku grafiku i da zavire u svet filma, animacije i vizuelnih efekata.\nPrisustvo na kampu podrazumeva i praktičan rad, a ove godine naši predavači će sa njima raditi na video materijalu za jedan muzički spot i reklamu. Sve aktivnosti u okviru kampa osmišljene su tako da deca iz prve ruke steknu uvid u to kako se stvara atraktivan vizuelni sadržaj, počevši od kreiranja idejnog koncepta, pa sve do završnih obrada u postprodukciji.\nKroz ovu kreativnu avanturu decu će voditi tim sjajnih predavača sa velikim iskustvom u radu sa decom, a specijalnosti su im videografija, video produkcija, digitalna umetnost, kompjuterska grafika i slikarstvo.\nU okviru kampa su organizovane filmske projekcije u bioskopu trening centra, upoznavanje sa produkcijskim okruženjem i umetnicima vizuelnih efekata, obilasci gradskih kulturnih institucija, likovne radionice, predavanja o istoriji umetnosti i filma, kao i razne druge aktivnosti. Nakon kampa će polaznici moći sebe da zamisle u kreativnim industrijama i mnogim drugim zanimanjima budućnosti koje spajaju tehnologiju i kreativnost.\nAktivnosti traju svakog radnog dana od 9 do 16 časova tokom dve nedelje trajanja kampa, s tim da se sa našim timom možete dogovoriti oko tačnog vremena ostavljanja i preuzimanja deteta. U cenu su uračunate i dve užine, a postoji i mogućnost organizovanog ručka uz doplatu. Crater Training Centar se nalazi na Donjem Dorćolu u Knićaninovoj 3.\nDetaljnije informacije o programu kampa i cenama možete pogledati na sajtu centra, na kojem svoje dete možete i prijaviti za učešće.\nKlik do sajta\nO Crater Training Centru :\nCrater Training Center se poslednjih sedam godina bavi edukacijom u oblasti vizuelnih efekata i kompjuterske grafike za odrasle i tinejdžere. Škola je nastala iz inicijative Crater Studija, jednog od najpoznatijih domaćih studija za vizuelne efekte i animaciju na filmu i televiziji, sa preko 15 godina iskustva u radu na svetskim naslovima.\nPosvećeni su negovanju kreativne zajednice u našoj zemlji i pružanju podrške pri učenju novih veština. Tokom godina, organizovali su veliki broj aktivnosti za decu i srednjoškolce, otvorena vrata, razne događaje i konferencije. Uvek su tu da pruže ruku svakome ko želi da uđe u svet kreativnih industrija.\nbeograddecaDesavanjaKulturaOmladinasrbijateen kamp multimedijaUmetnost


Kako da reagujete kada dete proguta strani predmet - emotivci.com\nPočetna / Novo / Kako da reagujete kada dete proguta strani predmet\n“Deca najčešće gutaju predmete u uzrastu od prve do treće godine života, pa je ovaj period najkritičniji. Najčešće gutaju novčiće, igračke, nakit, baterije i magnete. Neki predmeti su bezopasni, dok drugi mogu dovesti do po život opasnih komplikacija u prvih nekoliko sati od gutanja”, upozorava dr Nina Ristić iz Univerzitetske dečje klinike u Tiršovoj.\n– Zadržavanje baterije u jednjaku, čak i ako posle nekoliko sati spontano prođe u želudac, može da dovede do komplikacija poput perforacije jednjaka – govori dr Ristić dok pokazuje šta je sve izvadila iz trbuha mladih pacijenata u poslednje vreme: sitni delovi igračaka, dugmići, zavrtnji, bockalice, magneti… A u svojoj karijeri nema šta nije izvadila – od kockica za jamb do baterija koje najčešće gutaju deca mlađa od pet godina.\n– Veoma je važno da roditelji ne pokušavaju sami da vade strano telo, jer to može da dovede do povrede – upozorava dr Nina Ristić.\n– Veliki problem je i gutanje korozivnih supstanci (kiselina, baza, jakih oksidacionih sredstava), koja se najčešće nalaze u sredstvima za čišćenje u svakom domaćinstvu, i veoma je važno držati ih van domašaja dece – kaže dr Ristić.


FOTO: Otvorena Ledena šuma\nIzvor: Radio 021, 07.Dec.2018, 21:17\nZimska manifestacija Ledena šuma, koja se održava treću godinu u Dunavskom parku, otvorena je večeras svečanim programom, vatrometom i svirkom.\nOvogodišnja Ledena šuma trajaće 45 dana i kako je rečeno, omogućiće jedinstveni spoj druženja, zabave, rekreacije i kulturnih dešavanja. Obraćajući se prisutnima na svečanom otvaranju, predsednik Skupštine Grada Novog Sada Zdravko Jelušić istakao je da nam priroda nije dala planine, ali da, zahvaljujući Ledenoj >> Pročitaj celu vest na sajtu Radio 021 << šumi, najmlađi Novosađani mogu da uživaju u zimskim čarolijama.\n- Dečije impresije su uvek vezane za zimske čarolije i ovo je prilika da upravo takve čarolije osete najmlađi Novosađani, ali i svi oni koji u narednom periodu posete Novi Sad - poručio je Jelušić i dodao da je klizalište u Ledenoj šumi najveće u Srbiji i jedno od najvećih na Balkanu.\nOn se osvrnuo na uticaj ovakvih manifestacija na turističku ponudu, pojasnivši da zbog toga Novi Sad godišnje ima sve više turista.\n- Velikom broju turista doprinos daju kulturne manifestacije. Ljudi koji posete Novi Sad pamte naš grad po lepim trenucima koje su ovde proveli. Pored toga, ne zaboravimo da je iskonska potreba ljudi da imaju praznike i da se nečemu raduju. Ovo je pravo vreme, pred Novu godinu, da naši najmlađi sugrađani, kao i njihovi gosti, iskreno uživaju u Ledenoj šumi u Dunavskom parku - zaključio je Jelušić.\nNovosadski basketaš i jedan od svetskih prvaka u basketu tri-na-tri Stefan Stojačić kazao je da je manifestacija Ledena šuma jedinstvena u Srbiji. - Kada je pokrenuta, odmah je skrenula pažnju i odlično je što deca tokom zime i na otvorenom mogu da se bave fizičkom aktivnošću - rekao je Stojačić.\nU okviru Ledene šume u centralnom delu Dunavskog parka postavljeno je uređeno klizalište, koje se sa pratećom kružnom stazom oko jezera u parku prostire na površini od 1.300 metara kvadratnih, a posetiocima je omogućeno klizanje kada je spoljna temperatura i do 15 stepeni.\nPored klizališta, postavljen je kafe-restoran, namenjen posetiocima parka, a takođe tu je i Snežni grad, izložbeno prodajni prostor namenjen prezentaciji lokalnih umetnika, ali i gastronomsko-zimskim specijalitetima.


Održana treća sednica Saveta za prava deteta: Participacija dece u odlukama koje ih se tiču poželjna kao redovna praksa - CPD\nOdržana treća sednica Saveta za prava deteta: Participacija dece u odlukama koje ih se tiču poželjna kao redovna praksa\nSavet za prava deteta Vlade Republike Srbije održao je 1.03.2018. godine treću redovnu sednicu. Na sednici je predstavljen Nacrt strategije za prevenciju i zaštitu dece od nasilja, nakon čega je donet zaključak o prihvatanju konačnog teksta Nacrta strategije.\nČlanovi i članice Kluba DX su u septembru prošle godine svojim predlozima i komentarima doprineli izradi Nacionalne strategije za prevenciju i zaštitu dece od nasilja. Tom prilikom su, između ostalog, naglasili značaj uključivanja dece i mladih u procesu osmišljavanja i prenošenja ključnih poruka svojim vršnjacima o prevenciji svih oblika nasilja, a na jeziku prilagođenom njihovom uzrastu. Takođe su istakli važnost uključivanja dece u aktivnosti i izveštavanje Radne grupe za praćenje i izveštavanje o sprovođenju Strategije.\nNa sednici je predstavljeno i to da je formirana Radna grupa za izradu Nacionalnog plana akcije za decu u čijem radu će učestvovati i predstavnica Centra za prava deteta.\nDirektorka Centra za prava deteta, Ines Cerović, koja je prisustvovala ovoj sednici je sa članovima Saveta podelila informaciju o spremnosti Centra za prava deteta da omogući aktivno uključivanje dece i mladih u proces donošenja novog akcionog plana. Kroz saradnju sa Save the Children International stvorena je mogućnost da deca i mladi iz Kluba DX, saradničkih osnovnih i srednjih škola u Beogradu i dečjih klubova iz drugih gradova učestvuju u formulisanju politike Republike Srbije prema deci.\nPredsednica Saveta za prava deteta, Slavica Đukić Dejanović, istakla je da je učešće dece u radu Saveta dragoceno, da su njihovi uvidi i predlozi izuzetno važni i da participacija dece treba da postane praksa u donošenju odluka koje ih se tiču.\nU radu sednice Saveta za prava deteta učestvovali su ministri Zoran Lončar, Mladen Šarčević i Zoran Đorđević i predstavnik UNICEF-a za Srbiju Mišel Sen Lo. Oni su ovom prilikom potpisali dokument “Poziv na akciju“, za unapređenje podrške razvoju dece u ranom uzrastu, odnosno od trudnoće do prvih 1.000 dana. Posebno je istaknuto da je prvih hiljadu dana razvoja nervnog sistema deteta zapravo okvir za psihološku, saznajnu, fizičku i emotivnu komponentu budućih odraslih ljudi, te da je zbog toga, produbljivanje znanja i poboljšanje uslova da svi ti segmenti budu zadovoljeni na najbolji mogući način, zadatak celog društva.\nU toku je prijava za radionicu o angažovanju mladih kroz mobilno novinarstvo – „Tvoja tačka gledišta“\nSaopštenje grupe organizacija povodom smrtnih slučajeva u ustanovama socijalne zaštite\nODRŽANA AKTIVNOST KLUBA DX SA ČLANOVIMA I ČLANICAMA UČENIČKOG PARLAMENTA U NIŠU


10. jul 2019. Članice Ženske parlamentarne mreže na sastanku sa delegacijom poslanika Parlamenta Alžira\nSusret članica Ženske parlamentarne mreže sa delegacijom poslanika Parlamenta Alžira\nČlanice Ženske parlamentarne mreže primile su u Narodnoj skupštini delegaciju poslanika Parlamenta Alžira, koju predvodi Džafar Noara Sadia.\nKoordinatorka Ženske parlamentarne mreže Vera Paunović istakla je da su odnosi dve države, koji datiraju duže od pola veka, tradicionalno dobri, uz obostrano razumevanje problema sa kojima se suočavamo. Paunović je izrazila posebnu zahvalnost Alžiru na nepriznavanju jednostrano proglašene nezavisnosti tzv. Kosova i dodala da postoji prostor da se bilateralna saradnja unapredi i u oblasti rada, zapošljavanja, zdravstva i socijalne zaštite.\nGovoreći o radu Ženske parlamentarne mreže, Vera Paunović je ukazala da je ova neformalna mreža formirana 2013. godine i da okuplja narodne poslanice bez obzira na političku pripadnost, radi viših ciljeva. Ona je navela da je postojanje ŽPM dobar primer kako je moguće, uprkos političkim i ideološkim razlikama, da se radi zajedno i da se postižu dobri rezultati na unapređenju položaja žena kroz zakonodavnu aktivnost.\nPaunović je članovima alžirske delegacije ukazala da je zalaganjem Ženske parlamentarne mreže rodno budžetiranje postalo sastavni deo zakon o budžetu i o budžetskom sistemu, kao i da je izmenjen Krivični zakonik prema kojem seksualni delikti nad maloletnicima ne zastarevaju.\nKoordinatorka ŽPM je navela i da su po modelu ove parlamentarne mreže, formirane ženske odborničke mreže u skupštinama lokalnih samouprava, kao i u Skupštini AP Vojvodina.\nGovoreći o položaju žena i učešću u donošenju odluka u našem društvu, Vera Paunović je navela da pored 93 narodne poslanice, čime se približavamo učešću od 40 odsto žena u Parlamentu, žene zauzimaju i druge važne funkcije, kao što su predsednica Vlade, ministarke u Vladi i guvernerka Narodne banke Srbije.\nDžafar Noara Sadia navela je da pitanje položaja žena u društvu izuzetno značajno, jer je to pokazatelj poštovanja ljudskih prava u društvu i dodala da je ovo pitanje jedno od prioritetnih za Alžir, nakon postizanja nezavisnosti države. Potpunoj ravnopravnosti muškaraca i žena teži se i u društvima na zapadu i na istoku, to je deo globalne borbe, navela je ona.\nDžafar Noara Sadia je istakla značaj ove posete alžirskih parlamentaraca Narodnoj skupštini, jer će se razmenom iskustava i primera dobre prakse unaprediti rad alžirskog Parlamenta.\nImajući u vidu i da u Parlamentu Alžira postoji mreža parlamentarki, Džafar Noara Sadia je zaključila da su ova razmenjena iskustva i dobri rezultati rada Ženske parlamentarne mreže, izuzetno korisni za budući rad alžirskih parlamentarki.\nSastanku su, pored koordinatorke Vere Paunović, prisustvovale i članice Ženske parlamentarne mreže Marija Obradović, Dubravka Filipovski i Stefana Miladinović.\nsubota, 30. maj


NATO ne pojačava snage u bugarskim vodama Crnog mora - Sputnjik Srbija\n09:13 05.04.2019 (osveženo 09:21 05.04.2019) Preuzmite kraći link\nOdluka NATO-a da kao meru protiv Rusije pojača svoje prisustvo u regionu ne predviđa raspoređivanje novih snaga bloka u bugarskom delu Crnog mora, rekla je ministarka inostranih poslova Bugarske Ekaterina Zaharieva, javlja BNR.\nPo rečima bugarske ministarke, mere će biti usmerene na „jačanje saradnje sa Gruzijom i Ukrajinom“.\nZaharieva je dodala da je ideja svih saveznika da se nastave pregovori sa Rusijom.\n„Mi se svi nadamo da će taj dijalog koji vodimo dovesti do smanjenja napetosti. U stvari, svi to želimo“, rekla je ministarka.\nGeneralni sekretar NATO-a Jens Stoltenberg izjavio je da su zemlje NATO-a postigle saglasnost u vezi sa paketom mera o regionu Crnog mora.